Χειροποίητο Σετ Ελισάβετ από μέταλλο ορείχαλκου, επιχρυσωμένο, σαγρέ και σφυρήλατο. Αποτελείται από κολιέ, σκουλαρίκια, βραχιόλι και δαχτυλίδι.\nΑρχική/Σετ/Ελισάβετ : Χειροποίητο Σετ - επιχρυσωμένο (Ορείχαλκος)\n74 του 211\nΜοναδικό χειροποίητο Σετ από μέταλλο ορείχαλκου, επιχρυσωμένο, σαγρέ και σφυρήλατο. Αποτελείται από κολιέ, σκουλαρίκια, βραχιόλι για βραχίωνα και δαχτυλίδι που είναι μεγάλο μέγεθος και αυξομειώνεται. Νούμερο: 45 έως 62. Είναι ένα σχέδιο εμπνευσμένο από την πανέμορφη πριγκίπισσα Ελισάβετ της Αυστρίας, γνωστότερη ως πριγκίπισσα Σίσι. Φοριέται όλες τις Εποχές και ταιριάζει με Βραδυνό και Επίσημο ντύσιμο.\nΕλισάβετ: Κολιέ επιχρυσωμένο (Ορείχαλκος)\nΜοναδικό χειροποίητο Σετ από μέταλλο ορείχαλκου, επιχρυσωμένο, σαγρέ και σφυρήλατο. Αποτελείται από κολιέ, σκουλαρίκια, βραχιόλι για βραχίωνα και δαχτυλίδι που είναι μεγάλο μέγεθος και αυξομειώνεται. Νούμερο: 45 έως 62.


Πορεία αλληλεγγύης για τους μετανάστες της Μόριας στo κέντρο της Αθήνας - Η Βραδυνή\nΠορεία αλληλεγγύης για τους μετανάστες της Μόριας στo κέντρο της Αθήνας\nΠορεία αλληλεγγύης στους μετανάστες στη Μόρια έγινε αργά το απόγευμα της Παρασκευής και στην Αθήνα, ξεκινώντας από την πλατεία Βκτωρίας\nΤο απόγευμα της Παρασκευής στο κέντρο της Αθήνας, πραγματοποιήθηκε πορεία αλληλεγγύης για τους μετανάστες και τους πρόσφυγες στη Λέσβο, μετά την καταστροφή του ΚΥΤ της Μόριας.\nΜε κεντρικό σύνθημα «Σύνορα ανοιχτά για την προσφυγιά, στρατόπεδα συγκέντρωσης ποτέ και πουθενά» αλληλέγγυος κόσμος συγκεντρώθηκε στην πλατεία Βικτωρίας, ανταποκρινόμενος στο κάλεσμα που υπογράφουν αριστερές οργανώσεις και στέκια μεταναστών.\nΜάλιστα, όταν οι διαδηλωτές έφτασαν στη Βουλή, μία ομάδα έριξε μία φωτοβολίδα προς την πλευρά των αστυνομικών δυνάμεων, μπροστά από τους Εύζωνες.\nΥπενθυμίζεται πως η πορεία ξεκίνησε λίγο μετά από την Πλατεία Βικτωρίας, με τις αρχές να προβαίνουν σε αρκετές κυκλοφοριακές ρυθμίσεις στο κέντρο της πρωτεύουσας.\nΕτικέτες: Αθήνα, αντιεξουσιαστές, Μόρια


Αρχιμήδης Όνομα: Ελισάβετ Γκότση Τμήμα: Β1’ Σχολείο: 2 ο Γυμνάσιο Πειραιά\nΒιογραφία Ο Αρχιμήδης ο Συρακούσιος ήταν Έλληνας μαθηματικός, φυσικός, μηχανικός, εφευρέτης και αστρονόμος. Αν και είναι γνωστές λίγες λεπτομέρειες από τη ζωή του, αυτός θεωρείται ως ένας από τους σημαντικότερους επιστήμονες στην κλασσική αρχαιότητα. Ο Αρχιμήδης γεννήθηκε περίπου το 287 π.Χ. στην πόλη-λιμάνι των Συρακουσών, στη Σικελία, την εποχή που βρισκόταν ως αποικία κάτω από τη μοναρχική διακυβέρνησή της Μεγάλης Ελλάδας. Πέθανε περίπου το 212 π.Χ. κατά τη διάρκεια του Δευτέρου Καρχηδονιακού Πολέμου, όταν οι ρωμαϊκές δυνάμεις υπό τον στρατηγό Μάρκο Κλαύδιο Μάρκελλο κυρίευσαν την πόλη των Συρακουσών μετά από 2 χρόνων πολιορκία.\nΟι ιστορικές τελευταίες λέξεις:\nΟι ιστορικές τελευταίες λέξεις Οι τελευταίες λέξεις που του αποδίδονται είναι «μην ενοχλείτε τους κύκλους μου» (αρχαία: « μή μου τοὺς κύκλους τάραττε»), αναφερόμενος στους κύκλους στο μαθηματικό του σχέδιο το οποίο υποθέτεται ότι μελετούσε όταν τον διέκοψε ο Ρωμαίος στρατιώτης.\nΟ τάφος Ο τάφος του Αρχιμήδη είχε ένα γλυπτό που απεικόνιζε την αγαπημένη μαθηματική απόδειξη του, αποτελούμενη από μία σφαίρα και ένα κύλινδρο με το ίδιο ύψος και διάμετρο.\nΗ αρχή του Αρχιμήδη:\nΗ αρχή του Αρχιμήδη Η Αρχή του Αρχιμήδη καθορίζει ότι: "Κάθε σώμα βυθισμένο σε ρευστό δέχεται άνωση ίση με το βάρος του ρευστού που εκτοπίζει." Μαθηματικά η Άνωση (Α) μπορεί να εκφρασθεί με τον τύπο: Α = ρ g V, όπου: ρ: πυκνότητα ρευστού g: επιτάχυνση βαρύτητας V: όγκος βυθισμένου σώματος Όταν το βάρος ενός σώματος είναι βαρύτερο από την άνωση που αυτό δέχεται τότε θα βυθιστεί, ενώ σε αντίθετη περίπτωση θα επιπλέει.\nΗ αρχή του Αρχιμήδη Ο Αρχιμήδης μπορεί να είχε χρησιμοποιήσει την αρχή της πλευστότητας για να καθοριστεί αν η χρυσή κορώνα ήταν λιγότερο πυκνή από το ατόφιο χρυσάφι.\nΟ κοχλίας του Αρχιμήδη:\nΟ κοχλίας του Αρχιμήδη Η μηχανή του Αρχιμήδη ήταν μια συσκευή με ένα περιστρεφόμενο κοχλία σε σχήμα λεπίδας μέσα σε έναν κύλινδρο. Γυρνούσε χειροκίνητα και μπορούσε επίσης να χρησιμοποιηθεί για τη μεταφορά νερού από ένα χαμηλού επίπεδου σώμα του νερού σε κανάλια άρδευσης. Ο κοχλίας του Αρχιμήδη είναι ακόμα σε χρήση σήμερα για την άντληση υγρών και στερεών σε κόκκους, όπως ο άνθρακας και το σιτάρι.\nΆλλες εφευρέσεις Παρότι δεν ήταν ο Αρχιμήδης που εφηύρε τον μοχλό, έδωσε μια εξήγηση για την αρχή στην οποία βασίζεται η χρήση του στο έργο του Περί επιπέδων ισορροπιών . O Πλούταρχος περιγράφει πώς ο Αρχιμήδης σχεδίαζε ανυψωτικά συστήματα τροχαλιών επιτρέποντας στους ναυτικούς να χρησιμοποιούν την αρχή της μόχλευσης για να σηκώνουν αντικείμενα που ειδάλλως δεν θα μπορούσαν να σηκώσουν.\nΆλλες εφευρέσεις Στον Αρχιμήδη επίσης αποδίδεται η βελτίωση της δύναμης και της ακρίβειας του καταπέλτη καθώς και η εφεύρεση του οδομετρητή κατά τη διάρκεια του πρώτου Καρχηδονιακού πολέμου. Ο οδομετρητής περιγράφεται ως ένα κάρο με μηχανισμό γραναζιού που έριχνε μια μπάλα σε ένα κιβώτιο κάθε φορά που συμπλήρωνε ένα μίλι.Επίσης κατασκεύασε ένα υδραυλικό ρολόι το οποίο υπολόγιζε με μεγάλη ακρίβεια τις ώρες και ειδοποιούσε για την αλλαγή της ώρας.\nΕφευρέσεις "Αστρονομική συσκευή" " Βαρουλκός " "Γερανοί" ( Αρπάγες ) "Καταπέλτες" "Κάτοπτρα" "Κοχλίας ή έλιξ " "Οδόμετρο (δρομόμετρο)" " Πλανητάριον (σφαίρα) " Πολύσπαστον " (Βαρούλκο), " τρίσπαστο " "Σίφων" " Οστομάχιον " (επιτραπέζιο παιγνίδι το πρώτο παζλ ) " Τηλεβόλον Αρχιμήδους " " Χαριστίων " (μοχλός) "Ωρολόγιο υδραυλικό"\nΜαθηματικά Ενώ συχνά θεωρείται ως σχεδιαστής μηχανικών συσκευών, ο Αρχιμήδης έκανε επίσης συνεισφορές στο τομέα των Μαθηματικών. Ο Πλούταρχος έγραψε: "Αφιέρωσε όλη του τη στοργή και τη φιλοδοξία του σε αυτές τις καθαρότερες εικασίες όπου δεν μπορεί να γίνει αναφορά στις χυδαίες ανάγκες της ζωής."\nΜαθηματικά Μπορούσε να δώσει απαντήσεις σε προβλήματα έως ένα αυθαίρετο βαθμό ακρίβειας, προσδιορίζοντας τα όρια μέσα στα οποία ίσχυε η απάντηση. Αυτή η μέθοδος είναι γνωστή ως η Μέθοδος της εξάντλησης και την εφάρμοσε για να προσεγγίσει την τιμή του αριθμού π. Στο Περί σφαίρας και κυλίνδρου δηλώνει ότι ένα μέγεθος όταν προστεθεί αρκετές φορές στον εαυτό του θα ξεπεράσει οποιοδήποτε άλλο μέγεθος. Στο Κύκλου Μέτρησις ο Αρχιμήδης υποστηρίζει ότι η τετραγωνική ρίζα του 3 βρίσκεται ανάμεσα στο 265⁄153(περίπου 1.7320261) και στο 1351⁄780 (περίπου 1.7320512). Η πραγματική τιμή είναι περίπου 1.7320508, γεγονός που κάνει αυτό τον υπολογισμό πολύ ακριβή.\nΜαθηματικά Στο Τετραγωνισμός της παραβολής ο Αρχιμήδης απέδειξε ότι το εμβαδόν που περικλείεται από μία παραβολή και μια ευθεία γραμμή είναι 4⁄3 φορές το εμβαδόν του αντίστοιχου εγγεγραμμένουτριγώνου όπως φαίνεται στην εικόνα δεξιά. Εξέφρασε τη λύση στο πρόβλημα ως μία άπειρη Γεωμετρική σειρά με λόγο 1⁄4.\nΜαθηματικά Στο Ψαμμίτης, ξεκινά να υπολογίζει τον αριθμό των κόκκων άμμου που υπάρχουν στο σύμπαν. Στη προσπάθεια του, αντιτάχθηκε στην ιδέα ότι ο αριθμός των κόκκων άμμου ήταν πολύ μεγάλος για να υπολογισθεί. Έγραψε:"Υπάρχουν μερικοί, βασιλιά Γέλωνα ( Γέλων ο Β', γιος του Ιέρωνα Β') που πιστεύουν ότι ο αριθμός της άμμου είναι άπειρος σε μέγεθος και όταν λέω άμμου δεν εννοώ την άμμο που υπάρχει στις Συρακούσες και στην υπόλοιπη Σικελία αλλά και αυτή που βρίσκεται σε κάθε περιοχή είτε κατοικείται είτε όχι". Για να λύσει το πρόβλημα, ο Αρχιμήδης επινόησε ένα σύστημα μέτρησης με μονάδα μέτρησης την μυριάδα. Η λέξη προέρχεται από τη λέξη μυριάς , για τον αριθμό 10.000. Πρότεινε ένα σύστημα αρίθμησης χρησιμοποιώντας μυριάδα μυριάδων (100 εκατομμύρια) και συμπέρανε ότι ο αριθμός των κόκκων άμμου που χωράει το σύμπαν είναι 8 εικοσάκις εκατομμύρια.\nΣυγγράμματα Τα έργα του Αρχιμήδη είχαν γραφτεί στη δωρική διάλεκτο, τη διάλεκτο των αρχαίων Συρακουσών. Τα γραπτά έργα του δεν έχουν διασωθεί όπως αυτά του Ευκλείδη, κι επτά από τις πραγματείες του είναι γνωστό ότι υπήρχαν μόνο μέσα από αναφορές που γίνονται σε αυτές από άλλους συγγραφείς.\nΔιασωθέντα Συγγράμματα Περί επιπέδων ισορροπιών Κύκλου μέτρησις . Περί ελίκων Περί σφαίρας και κυλίνδρου Περί κωνοειδέων και σφαιροειδέων Πρόβλημα Βοεικόν Ψαμμίτης Τετραγωνισμός παραβολής Οστομάχιον Περί μηχανικών θεωρημάτων προς Ερατοσθένη έφοδος Περί των επιπλεόντων σωμάτων Κατασκευή πλευράς του περιγραφομένου εις κύκλο επταγώνου Ωρολόγιον Αρχιμήδους Περί κύκλων εφαπτομένων αλλήλων Αρχαί της Γεωμετρίας Οχουμένων\nΜη Διασωθέντα Συγγράμματα:\nΜη Διασωθέντα Συγγράμματα Αριθμητικά Βαρουλκός , Υδροσκοπίαι , Πνευματική Επισίδια Βιβλία Περί τριγώνων Περί τετραπλεύρου Περί ζευγών Περί 13 ημικανονικών πολυέδρων Ισοπεριμετικά Ισορροπίαι Καύσις δια κατόπτρων Περί Αρχιτεκτονικής Περί βαρύτητος και ελαφρότητος Περί δρομομέτρων Περί κέντρου Βάρους ή Κεντροβαρικά Κατοπρικά Περί παραλλήλων γραμμών Περί κοίλων και παραβολικών κατόπτρων Προοπτική Στοιχεία μηχανικών Πλινθίδες και Κύλινδροι Στοιχεία επί των στηρίξεων Σφαιροποιΐα


Γνώσεσθε την αλήθεια: Η κάθοδος του Χριστού στον Άδη και η είσοδος του ληστή στον παράδεισο\nΓνώσεσθε την αλήθεια\nΠαρασκευή, 6 Απριλίου 2012\nΗ κάθοδος του Χριστού στον Άδη και η είσοδος του ληστή στον παράδεισο\nΤο παρακάτω κείμενο είναι μια απόδοση στα νέα Ελληνικά τμήματος εκ του πρωτοτύπου κειμένου. Αφού διαβάσετε την απόδοση στα νέα Ελληνικά, διαβάστε μετά και το πρωτότυπο κείμενο που δίνεται στις φώτος, μιας και είναι πολύ περιγραφικό και απλό.\nΩ τι ξένα και παράδοξα πράγματα αδελφοί. Ο Ληστής μαζί με τον Χριστό και ο μαθητής Ιούδας μαζί με τον διάβολο. Το φως έγινε σκοτάδι και το σκοτάδι μεταβλήθηκε σε φως, το αρνί έγινε Λύκος και ο Λύκος αρνί, ο Ληστής τρυπημένος με καρφιά στα χέρια φιλά τον Δεσπότη λέγοντας με πίστη, Μνήσθητι μου Κύριε, εν τη Βασιλεία σου.\n…. Όταν λοιπόν είδε ο διάβολος ότι όλα έγιναν κατ’ οικονομία , τα σημεία που έγιναν πάνω στο Σταυρό, ο ήλιος να σκοτίζεται, η γη να σείεται, το καταπέτασμα του Ναού να γκρεμίζεται, πέτρες να σχίζονται, απελπισμένος έφυγε προς τον Άδη και λέει σε αυτόν «αλλοίμονο στον ταλαίπωρο, εμπαίχθηκα, βοήθησε με. Να κλείσουμε τις πόρτες για να μην έρθει και εδώ, ασφάλισε με μοχλούς και με όλη τη δύναμη να αντισταθούμε, ώστε αυτόν να μην τον δεχθούμε». Έτρεξε δε ο Άδης και έκλεισε τις πόρτες και τις ασφάλισε με μοχλούς. Και αμέσως ο Χριστός έρχεται προς στον Άδη καταδιώκοντας τον διάβολο και οι Δυνάμεις προέτρεχαν, και να οι πόρτες αποκλεισμένες και οι Δυνάμεις φώναζαν λέγοντας «Ανοίξτε πόρτες, οι άρχοντες και να σηκωθούν οι αιώνιες πύλες για να μπει ο Βασιλέας της Δόξας».\nΑπαντώντας ο Άδης είπε «Ποιος είναι αυτός, αναφέρετε»; Και αν είναι τόσο μεγάλος τι γυρεύει εδώ;\nΚαι απαντούν οι Αγγελικές Δυνάμεις «Επειδή αυτός είναι Βασιλέας της Δόξας, ήρθε εδώ να δέσει τον αντάρτη διάβολο, να παραδώσει εσένα και τους δικούς του στρατιώτες από σένα να αποσπάσει και να ελέγξει».\nΑποκρίθηκε τότε ο Άδης και λέει στον διάβολο «τρικέφαλε Βεελζεβούλ, πτώμα των δαιμόνων, άρρωστε, απρόσωπε, δεν σε είπα να μην πολεμήσεις με αυτόν»; «Να λοιπόν, αυτά που σε προείπα, βρίσκεται πλησίον σου και τι θα πράξεις άθλιε; Γιατί δεν άκουσες τα λόγια μου; Να, ήλθε και σε ζητά να σε δέσει και εξ’ αιτίας σου γίνομαι αιχμάλωτος», «βγες αν είσαι και απάντησε του. Εγώ δεν μπορώ να σε βοηθήσω».\nΚαι ο διάβολος προς αυτόν αποκρίθηκε κλαίγοντας και οδυρόμενος «συμπάθησε με τέως, μην ανοίξεις. Κάποτε με αποστρέφεται, πιο μπροστά έκανε αγώνα για μένα και έτσι εμπαίχθηκα, ποιος δεν εμπαίζεται από τα φερσίματα αυτού»; Πότε φοβούμενος τον θάνατο έλεγε «Λυπημένη είναι η ψυχή μου μέχρι θανάτου». Άλλοτε προσευχή στον πατέρα έκανε λέγοντας «Πάτερ, αν είναι δυνατόν να φύγει το πικρό ποτήρι του θανάτου από επάνω μου». Αυτά όλα τα λόγια με ξεγέλασαν.Εκείνος αποκρινόμενος είπε «Από αυτά και εγώ ο άθλιος μπερδεύτηκα, ότι είχε λύπη φοβούμενος το θάνατο».\nΑυτά συνδιαλέγοντας αυτοί, οι δε Δυνάμεις επέμεναν λέγοντας «Ανοίξτε πόρτες οι άρχοντες, και σηκωθείτε αιώνιες πύλες για να μπει ο Βασιλέας της Δόξας». Και οι προφήτες άκουσαν τις φωνές για τον βασιλέα της Δόξας χαιρόταν και αγάλλονταν. Ο Ιωάννης έλεγε «Δεν σας είπα ότι έρχεται να μας βγάλει από εδώ μέσα»; Όλοι ευχαριστιόταν και έλεγαν στον Άδη «άνοιξε τις πόρτες για να μπει ο Βασιλέας της Δόξας».\nΟ Άδης αυτό δεν το ανεχόταν και απαντώντας ο προφήτης Δαυίδ είπε «πρέπει να εκπληρωθεί η δικιά μου προφητεία. Όταν κατοικούσα στη γη προείδα τα γενόμενα ότι από μόνος του (ο Άδης) δεν θα ανοίξει και ανέφερα ‘Ο Κύριος έσπασε τις χάλκινες πόρτες και τους σιδερένιους μοχλούς διέλυσε’».\nΚαι αμέσως ερχόμενος ο Κύριος τις πόρτες θρυμμάτισε και τους μοχλούς έσπασε, την εξουσία του Άδη καταπάτησε και έλυσε τους βασανισμένους του θανάτου, εξαφάνισε τα κέντρα του Άδη και εκπληρώθηκε η προφητεία «Πού το κεντρί σου θάνατε; Που σου Άδη το εξουσιαστικό»; Τον προϋπάντησαν Αυτόν οι προφήτες χαίροντας και αγαλλόμενοι με ύμνους και ευχές «Να είναι ευλογημένος Αυτός που έρχεται στο όνομα του Κυρίου, Δόξα στον ύψιστο».\nΤότε πήρε ο Χριστός τον διάβολο, τον έδεσε με άλυτα δεσμά και τον έθεσε κάτω από άσβεστη φλόγα, σκουλήκια που δεν κοιμούνται και βρίσκεται εκεί κλεισμένος κλαίοντας και στενάζοντας.\nΟ δε Χριστός παίρνοντας όλους τους προφήτες τους έβγαλε έξω από τον Άδη για να μεταβούν στον Παράδεισο. Αυτοί δε, μετά χαράς πήδηξαν έξω από τον Άδη, πρώτος δε ο Δαυίδ παίζοντας της κιθάρα έλεγε γεμάτος χαρά «Ελάτε όλοι να χαρούμε στον Κύριο, να φωνάξουμε στον Θεό των Σωτήρα μας, ότι ο Βασιλέας μας πολεμώντας νίκησε» και όλοι συμφώνησαν με το Αλληλούια. Και πάλι ο ίδιος «όλα τα έθνη χειροκροτείτε, φωνάξτε στον Θεό με χαρούμενη φωνή, ότι ο Βασιλέας μας για μας πολέμησε και νίκησε».\nΚαι έτσι χαρούμενοι έτρεχαν στον παράδεισο και μόλις μπήκαν μέσα βρήκαν τον ληστή, και θαύμασαν και έλεγαν σε αυτόν «Ποιος σε έβαλε εδώ; Ποιος σου άνοιξε τις πόρτες; Τι έκανες και πιο μπροστά μπήκες από εμάς; Μήπως και εδώ μπήκες για να ληστέψεις; Μήπως ήρθες για να κλέψεις τα υπάρχοντα του Παραδείσου; Δεν αρκέστηκες στις επίγειες κλεψιές, αλλά θέλεις να αρπάξεις και τα επουράνια; Πες μας, ποιος σε έβαλε εδώ μέσα; Δεν σε φθονούμε γιατί μπήκες αλλά γυρεύομε την αιτία».\nΟ ληστής αποκρινόμενος τους είπε «Για τα έργα μου δεν είμαι άξιος να μπω εδώ μέσα, αλλά ο Θεός όντας φιλάνθρωπος και ελεήμων με έβαλε εδώ. Κανένα καλό δεν έχω επάνω μου, γι’ αυτό και οι Ιουδαίοι με καταδίκασαν στο σταυρό μαζί με τον Αθάνατο Βασιλέα και θέλοντας να με καταστρέψουν, την ζωή μου έθεσαν πάνω στον Σταυρό μαζί με τον Χριστό». «Και όταν είδα τα σημεία που έγιναν πάνω στον Σταυρό κατάλαβα ότι ο Υιός ήταν του Θεού και μεγάλη φωνή φώναξα λέγοντας. Να με θυμηθείς Κύριε και εμένα στην Βασιλεία Σου. Και αμέσως δέχθηκε την παράκληση μου και μου είπε ‘εσύ λέω αλήθεια, σήμερα μαζί μου θα είσαι στον Παράδεισο, και μου έδωσε το σημείο του Σταυρού λέγοντας, πάρε αυτό και πήγαινε στον Παράδεισο και αν σε εμποδίσει η Φλόγινη Ρομφαία να μπεις δείξε εσύ το Βασιλικό σημάδι και θα σου ανοίξει τις πόρτες’» Και πήγα και αμέσως αυτός που φύλαγε με τη φλόγινη ρομφαία τον Παράδεισο, έκλεισε τις πόρτες, εγώ δε είπα ότι ο Βασιλεύς ο τώρα σταυρωθείς, αυτός με έστειλε και έδειξα το σημείο και αμέσως μου άνοιξε. Και μπαίνοντας δεν βρήκα κανέναν και παραξενεύτηκα και έλεγα από μέσα μου που είναι ο Αβραάμ, ο Ισαάκ, Ιακώβ και το πλήθος των προφητών; Και ενώ αυτά σκεφτόμουν και θαύμαζα, φάνηκαν από τα δεξιά μέρη της Ανατολής δύο άντρες αρχαίοι, θαυμαστοί στο είδος και όμορφοι και με ρωτούσαν λέγοντας «Ποιος είσαι εσύ; Ο Αβραάμ δεν είσαι, το σχήμα εκείνου Ιερέως ήταν, ο Μωϋσής δεν είσαι εκείνος ήταν χαμηλόφωνος και τραυλός, η δική σου φωνή είναι δυνατή, σαν ληστής φαίνεσαι»\nΚαι ομολόγησα ότι ήμουν ληστής και ότι ο Δεσπότης του Παραδείσου με εισήγαγε εδώ, επειδή ήμουν κοντά Του στον θάνατο, τον οποίο για μας υπέμεινε. Και τους είπα «εσείς ποιοι είστε; σας παρακαλώ;» Ένας από αυτούς αποκρίθηκε και μου είπε «Εγώ είμαι ο Ηλίας ο Θεσβίτης και με πύρινο άρμα ανέβηκα εδώ, και δεν γνώρισα θάνατο σωματικό. Και αυτός είναι ο Ενώχ που μετατέθηκε εδώ με λόγο Θεού».\nΟι προφήτες όταν άκουσαν αυτά δόξασαν τον Θεό για τη δωρεά αυτή που δόθηκε στους αμαρτωλούς. Ο δε Χριστός λαφυραγωγήσας τον θάνατο και αφού πάτησε τον Άδη και έδεσε τον διάβολο ελευθέρωσε τον άνθρωπο, όλους στους ουρανούς μετέφερε όταν αναστήθηκε από τους νεκρούς. Αυτού η Δόξα και εις τους αιώνας των αιώνων, Αμήν.\nΠηγή: Ελληνική Πατρολογία J.-P.Migne, John Chrysostom\nΑναρτήθηκε από Αλήθεια στις 10:00 μ.μ.\nαν δεν υπήρχε το πρωτοτυπο κειμενο διπλα, ομολογώ ότι δεν θα πίστευα οτι είναι γνήσιο. Δηλαδη Έγιναν αυτοί οι διάλογοι; Σκέφτομαι τελικά ότιδεν ξέρουμε πάρα πολλά πράγματα για τα αποτελέσματα που έφερε το έργο του Χριστού στην ανθρωπότητα. Μου έκανε πολύ εντύπωση το σημείο όπου οι άνθρωποι και οι προφήτες δεν ζήλεψαν τον ληστή που πήγε πρώτος και ανάξιος στον παράδεισο, πόσο αμαρτάνουμε εμείς που θέλουμε πάντα τους φτωχότερους να είναι πιο χαμηλά απο εμάς. Αν ανέβουν λίγο πιο πάνω τότε φθονούμε. Αυτό το σημείο ιδίως με τάραξε και με έλεγξε. Γενικά όλο είναι ένα πρωτότυπο κείμενο που δεν έχουμε συνηθήσει σε τέτοια.\n7 Απριλίου 2012 - 2:11 μ.μ.\netsi egine ontos? Kai giati den ta lene auta ston kosmo? proti fora to akouo\n13 Απριλίου 2012 - 2:32 μ.μ.\n22 Μαΐου 2012 - 2:32 μ.μ.\nτι μυθολογια τρελη ειναι αυτη????\nΠολυ τσαμπουκα οι αγγελοι!\n1 Αυγούστου 2013 - 8:03 μ.μ.\nΕδώ στήν γή βιώνουμαι τον Θάνατο, η ζωή μας είναι Θανή, θεανή, (φανερή) θαίνουμαι…. εάν βάλουμε την πρόθεση “ΑΠO” πρωστά από τo θαίνουμαι, τότε αποθαίνουμαι…\nΆδης = Δημιουργία = η Γης που συνεχώς δημηουργεί , εναλάσσει την ύλη…. ένα φύλλο του δένδρου είναι ένας άδης που δημηουργεί και παράγει χλωροφύλη,\nΟ άνθρωπος είναι ένας άδης, έχει αδένες συνεχώς ΆΔΕΙ… Άδω = Ομηλώ μεγαλωφώνως, ψάλω, διαλέγωμαι = δημιουργώ,, εάν δεν είμαι στη γη, δεν μπωρώ να κάνω τίποτα από αυτά,\nΌντως ο Ιησούς κατέβηκε στον Άδη (γή) και από όλα αυτά που μας δίδαξε ένα ξεχωρίζει ιδιαιτερως, Μας είπε: Ο θεός δεν είνε Θεός νεκρών αλλά ζώντων...!\nη απόστασης από το ανωτερω μέρος του ουρανού μέχρι τη γη ονομάζεται ΝΕΙΚΕΙ, Από το ΝΕΙΚΕΙ ο ΝΕΚΥΣ η' ΝΕΚΡΟΣ δηλαδή απομεμακρισμενος από τον ουρανό\nEπομένως, Νεκροί = εμείς που είμαστε στον κάτω κόσμο γιατί ο επάνω είναι ο έναστρος ουρανός\n22 Ιανουαρίου 2019 - 1:23 π.μ.\n«΄Εστιν ουν Ελλάς και η Μακεδονία»\nΟι αρχαίοι Μακεδόνες θεωρούσαν και ονόμαζαν τον εαυτό τους Έλληνες\nΣε επιστολή του προς τον ηττημένο βασιλιά της Περσίας Δαρείο ο Μέγας Αλέξανδρος, τη στιγμή που έχει συντρίψει για δεύτερη φορά τον πολυάριθμο περσικό στρατό στη μάχη της Ισσού, διατρανώνει ότι:\nΗ Μακεδονία είναι κομμάτι της Ελλάδας.\nΚαι ότι ό ίδιος είναι ηγεμόνας των Ελλήνων.\n«Οι πρόγονοί σου, λέγει στον Δαρείο, εισέβαλαν στη Μακεδονία και την υπόλοιπη Ελλάδα («εις Μακεδονίαν και εις την άλλην Ελλάδα» και μας προξένησαν καταστροφές, χωρίς εμείς να τους έχουμε κάμει προηγουμένως κανένα κακό· «εγώ δε των Ελλήνων ηγεμών κατασταθείς» (=αφού εμένα οι Έλληνες με όρισαν για αρχηγό τους) εισέβαλα στην Ασία, επειδή ήθελα να τιμωρήσω τους Πέρσες, εφόσον εσείς πρώτοι αρχίσατε τις εχθροπραξίες» (Αρριανού, Αλεξάνδρου Ανάβασις, 2, 14, 4).\nΟ Μέγας Αλέξανδρος και οι Μακεδόνες του είχαν πλήρη συνείδηση ότι ήταν Έλληνες.\nΟ David Icke μιλάει στην London Real για τον κορονοϊό, τα εμβόλια, το 5G\nΜήνυμα ελήφθη! Ανεξέλεγκτη η δύναμη της Ρωσίας, προσπάθειες για παγκόσμια κυβέρνηση\nΑντιμετώπιση του χλευασμού από τους ανθρώπους (Αββάς Μάρκος)\nΈλληνας ο καλύτερος πιλότος στο ΝΑΤΟ\nΣΤΡΑΤΗΓΟΣ Ε.Α. ΓΙΩΡΓΟΣ ΑΥΦΑΝΤΗΣ: "ΙΔΟΥ ΠΩΣ ΕΧΟΥΝ ΣΧΕΔΙΑΣΕΙ ΝΑ ΤΕΜΑΧΙΣΟΥΝ ΤΗΝ ΕΛΛΑΔΑ".\nΕΝΤΟΠΙΣΤΗΚΕ Η ΕΒΔΟΜΗ ΕΚΚΛΗΣΙΑ ΤΗΣ ΑΠΟΚΑΛΥΨΗΣ\nΦΥΛΑΞΟΝ ΜΕ ΥΠΟ ΤΗΝ ΣΚΕΠΗ ΣΟΥ\nΟι ΗΠΑ θα αναγνωρίσουν την γενοκτονία των Αρμενίων από την Τουρκια\n1961, ο πρώην Σιωνιστής Μπέντζαμιν Φρίντμαν αποκαλύπτει και προειδοποιεί τη Δύση\n▼ 2012 (1687)\n► 2017 (911)\n► 2019 (1029)\n► 2020 (993)\nLiako News | Ειδήσεις από την Ελλάδα και τον κόσμο\nΧειροποίητες ξύλινες τσάντες\nΑΙΡΕΣΕΙΣ ΑΠΟΨΕΙΣ ΒΙΝΤΕΟ ΔΙΕΘΝΗ ΕΛΛΑΔΑ ΕΠΙΣΤΗΜΕΣ ΙΣΤΟΡΙΑ ΟΡΘΟΔΟΞΙΑ ΣΤΡΑΤΙΩΤΙΚΑ ΣΥΝΟΜΟΣΙΟΛΟΓΙΑ ΥΓΕΙΑ ΥΜΝΟΙ ΥΠΟΛΟΓΙΣΤΕΣ ΨΥΧΑΓΩΓΙΑ\nΕικόνες θέματος από Airyelf. Από το Blogger.


vimanaxou : Εορτή Αγίου Ελευθερίου\nΤιμήθηκε την Τετάρτη 15 Δεκεμβρίου 2010 η μνήμη του Αγίου Ελευθερίου (που έζησε και μαρτύρησε τον 2ο μ. Χ. αιώνα) σε διάφορους Ι. Ναούς της Νάξου. Επίσης εόρτασε στο χωριό Σαγκρί ο φερώνυμος Ναός του Αγίου και πάλαι ποτέ Μοναστήρι και σπουδαίο σχολείο (που τα τελευταία χρόνια έχει αναπαλαιωθεί με ενέργειες και δαπάνες του Δήμου Νάξου).\nΣτον Ναό αυτό (ο οποίος συνδέεται με τους ευεργέτες του χωριού, και της Νάξου γενικότερα, Κωνσταντίνο Ξενάκη και Έλλη Παπαβασιλείου) τελέστηκε κι εφέτος η εορτή του Αγίου Ελευθερίου. Ιερούργησε ο Εφημέριος του χωριού ιερέας πατήρ Αντώνιος Απειρανθίτης και στο Ψαλτήρι απέδωσαν τους ύμνους οι κ.κ. Απόστολος Σοφικίτης (ιατρός) και Δημήτρης Κανδύλης και η κ. Σγουρώ Μαυρομμάτη. Το θείο κήρυγμα έκανε ο θεολόγος καθηγητής κ. Μιχάλης Σκορδιαλός. Παρέστησαν αρκετοί κάτοικοι του χωριού, μεταξύ των οποίων και ο πρόεδρος του δημοτικού διαμερίσματος Σαγκρίου κ. Στέλιος Σκορδιαλός. Επίσης μαθητές και εκπαιδευτικοί του τοπικού σχολείου.\nΗ Μονή του Αγίου Ελευθερίου αποτελεί ένα πολύτιμο κομμάτι της ιστορίας του χωριού και γίνονται σκέψεις να χρησιμοποιηθεί ως ένα σπουδαίο πνευματικό και πολιτιστικό κέντρο της Νάξου.\nΑναρτήθηκε από to_vima_naxos στις 23:10


Γιατί χρειάζεσαι μια κάμερα 360 μοιρών - Cosmote Smart Living\nΕάν σου αρέσει να τραβάς πανοράματα και φωτογραφίες 360 μοιρών είναι καιρός να αγοράσεις μια ειδική κάμερα, καθώς οι λήψεις με το κινητό είναι προβληματικές.\nΣτα περισσότερα smartphones που κυκλοφορούν σήμερα, ακόμη και σε φθηνά μοντέλα, υπάρχει η δυνατότητα λήψης πανοραμάτων (φωτογραφιών πολύ μεγάλου πλάτους), με το κατάλληλο πρόγραμμα που σε βάζει να περιστρέφεσαι για λίγες μοίρες, λαμβάνοντας ένα καρέ τη φορά και «συρράπτοντας» αυτόματα τις λήψεις, δημιουργώντας τελικές φωτογραφίες που μπορεί να φτάνουν και τις 360°. Αυτό όμως είναι χρονοβόρο και η συρραφή, όσο καλή κι αν είναι, δεν είναι τέλεια.\nΕδώ μπαίνουν στο «πλάνο» οι κάμερες 360 μοιρών, οι οποίες είναι κατασκευασμένες έτσι ώστε να μπορούν να λαμβάνουν τέτοιες πανοραμικές λήψεις με τη μία, χωρίς να χρειάζεται να στρίψεις εσύ.\nΟι σύγχρονες κάμερες 360 μοιρών έχουν πολλά πλεονεκτήματα για όσους αγαπούν τη φωτογραφία ή το βίντεο, ενώ «βλέπουν» πολύ περισσότερα! Αν ψάχνεις δικαιολογία για να πάρεις μία όπως αυτή, σου έχουμε μερικές.\nΜια κάμερα 360° είναι αυτή που είναι. Δεν έχει άλλους φακούς για να αλλάξεις, ούτε ασχολείσαι με κλείστρα και φωτεινότητες. Αυτό σε αφήνει ελεύθερο να ασχοληθείς με το θέμα και να παίξεις με αυτό. Για την ακρίβεια, σου επιβάλλει να χαλαρώσεις και να διασκεδάσεις! Μια τέτοια κάμερα είναι ιδανική για ταξίδια, μιας και με κάθε λήψη παίρνεις φωτογραφία (ἤήβίντεο) ολόκληρο τον περιβάλλοντα χώρο γύρω σου, ακόμη και πράγματα που δεν έχεις δει.\nΕίναι απλές στη χρήση\nΌταν έχεις μια κάμερα που «σημαδεύει» προς κάθε κατεύθυνση, δε χρειάζεται να κάτσεις να σκεφτείς για καρέ και κεντράρισμα και άλλα τέτοια φωτογραφικά. Απλά βγάζεις φωτογραφίες! Οι περισσότερες, μάλιστα, έχουν και πολύ δυνατή σταθεροποίηση, οπότε μπορείς να βγάζεις φωτογραφίες ακόμη και εν κινήσει. Μπορείς ακόμη και να χρησιμοποιήσεις το βίντεο 360° για να εξάγεις σκηνές και πλάνα κανονικού πλάτους, κάνοντας στο σπίτι σου την επεξεργασία.\nΗ τεχνολογία ωρίμασε\nΟμολογουμένως, τα πρώτα μοντέλα δεν ήταν και πολύ άξια λόγου. Τώρα όμως, η τεχνολογία έχει ωριμάσει και δεν έχουμε φαινόμενα κακής ποιότητας εικόνας, φθηνών οπτικών και κουνημένης εικόνας. Μάλιστα υπάρχουν και κάμερες που μπορείς να συνδέσεις στο κινητό σου, όπως για παράδειγμα αυτή. Διαθέτει εντυπωσιακά χαρακτηριστικά και όλος ο έλεγχος γίνεται από το smartphone σου.\nΌλα φαίνονται καλύτερα σε VR\nΜε τα νέα συστήματα εικονικής πραγματικότητας, μπορείς να προβάλλεις τις λήψεις σου εκεί και να «μπεις» μέσα στο πλάνο, κοιτάζοντας προς οποιαδήποτε κατεύθυνση. Ουσιαστικά, η μία εκ των κύριων λειτουργιών μιας κάμερας 360° είναι ακριβώς αυτό: να βάλεις το VR headset – στον ΓΕΡΜΑΝΟ θα βρεις μια ποικιλία από headsets – και να μπεις στον κόσμο της λήψης!\nDrone χωρίς drone\nΑυτή είναι και η δεύτερη κύρια λειτουργία: το να παράξεις βίντεο που μοιάζει να έχει βγει από drone, αλλά χωρίς να έχεις drone! Δεν το υποστηρίζουν όλες οι κάμερες, αλλά αυτές που το κάνουν, είναι εντυπωσιακές. Με το κατάλληλο selfie stick, μπορείς να έχεις λήψεις που μοιάζουν να έχουν βγει από κάποιο drone που σε ακολουθεί! Επιβάλλεται για όσους ασχολούνται με extreme sports!\n360 VR φωτογραφία


H Ελένη Γλύκατζη-Αρβελέρ μίλησε στο maga.gr | Const4ntino's Free Zone\n← Δύο λίστες, μια αρχή\nΠοιος κυβερνά αυτήν τη χώρα, Φώτη; →\nH Ελένη Γλύκατζη-Αρβελέρ μίλησε στο maga.gr\tPosted on 06/11/2012\tby Const4ntinos Είστε ένα σπουδαίο παράδειγμα Ελληνίδας που τα κατάφερε μακριά από την Ελλάδα. Λέγεται ότι οι Έλληνες επιστήμονες διαπρέπουν στο εξωτερικό ενώ δυσκολεύονται εντός των συνόρων.\nΌχι αυτό δεν ισχύει. Πρέπει να πάρουμε τα πράγματα από την αρχή. Η Ελλάδα έχει μία ιστορία τέτοια που επιβάλλει στους Έλληνες να είναι ναι μεν απόγονοι των ένδοξων αρχαίων, αλλά και να παραδειγματίζονται από αυτούς. Εμείς όμως, το μόνο που επιδιώκουμε είναι να είμαστε “απόγονοι” και αυτό μας αρκεί.\nΔεν ρωτήσαμε ποτέ ποιος έδωσε τον ηλεκτρισμό… Δεν μπορώ να πω ότι η Ελλάδα τρώει τα παιδιά της, απλώς η Ελλάδα είναι ένας μικρός τόπος, που με δυσκολία προσπαθεί να ορθοποδήσει, άρα και τα παιδιά της μαζί.\nΠοτέ. Στο Παρίσι έχω την οικογένειά μου. Εκεί βρίσκεται όλη μου η σταδιοδρομία. Εξάλλου με τη γλώσσα που έχω και με τις αλήθειες που θέλω να λέω – και δεν μπορώ παρά να τις λέω -, δεν θα ήμουν ούτε βοηθός πανεπιστημίου στην Ελλάδα. Αν έλεγα π.χ. ότι είναι σκάνδαλο να έχουν ένα και μόνο σύγγραμμα οι φοιτητές, ποιος καθηγητής του οποίου θα είναι αυτό το σύγγραμμα, θα με ψήφιζε για να γίνω κάτι; Κανένας.\nΑν είσαι νέος και δεν έχεις τίποτα να αλλάξεις, τότε τι θα συμβεί;\nΜου λένε για παράδειγμα για τη ζωγραφική, ότι “αυτός είναι μεγάλος ζωγράφος και ζωγραφίζει ωραία πράγματα όπως ακριβώς τα κάνει η ίδια η φύση”. Εγώ λέω όχι! Αυτός είναι μικρός ζωγράφος, γιατί από τη στιγμή που υπάρχει η φωτογραφία δεν έχουμε πια ανάγκη από έναν ζωγράφο που μιμείται τη φύση. Πρέπει και η τέχνη να πηγαίνει κάπου αλλού. Πάντα κάπου αλλού. Και αυτό το “κάπου αλλού” ισχύει και για τη γνώση και για τον τρόπο ζωής και για όλα.\nΗ Αθήνα ένα λασποχώρι 8.000 σπιτιών, γίνεται το 1830 πρωτεύουσα – γιατί δεν μπορούσαμε να πούμε πρωτεύουσα την Πόλη. Έτσι πάθαμε τη μεγάλη σχιζοφρένεια. Να πηγαίνουν τα παιδιά στο σχολείο και να μαθαίνουν Όμηρο και Αντιγόνη, – άσχετα αν κανένας δεν μπορούσε να διαβάσει Όμηρο και Αντιγόνη -, αλλά και Θουκυδίδη και Ξενοφώντα. Και από την άλλη, γυρνούσαν στο σπίτι και ακούγαν “Παναγιώτης” ο μπαμπάς, “Μαρία” η μάνα και βλέπαν και το εικονοστάσι με όλες τις εικόνες αλλά δεν ξέραν τίποτα ούτε για τον Προκόπιο, ούτε για την Άννα Κομνηνή, ούτε για την Ατταλειάτη, για τον Ζωναρά, κ.α. Από τους Βυζαντινούς δεν γνώριζαν τίποτα. Ακόμη και για τον Άγιο Βασίλειο, τον Μέγα Βασίλειο, το μόνο που μαθαίναμε ήταν τα περί της παιδείας του. Η ρήξη της Ελληνικής συνέχειας τελέστηκε από το ίδιο το κράτος.\nΈβαλα 22 φορές την αστυνομία μέσα στo πανεπιστήμιο. Όταν εγώ έγινα πρόεδρος του πανεπιστημίου, τοιχοκόλλησα παντού ένα χαρτί ότι ήμουν υπεύθυνη για την ακεραιότητα των πραγμάτων και για την ασφάλεια των προσώπων και μόλις κάτι από αυτά θα μπορούσε να διακυβευθεί θα καλούσα την αστυνομία.\nΠοιοι είναι οι πνευματικοί άνθρωποι; Ονόματα! Όταν σε αυτό το κράτος τα δύο μεγαλύτερα κόμματα, ψηφίζουν έναν νόμο για το πανεπιστήμιο, και μετά οι ίδιοι καταργούν αυτό τον νόμο. Τι συζητάμε; Τον νόμο “Διαμαντοπούλου”, τον ψηφίσαν και η ΝΔ και το ΠΑΣΟΚ. Ας τον αφήσουν πέντε χρόνια να δουν τι θα προσφέρει και μετά ας το ξανασκεφτούν.\nαπό την Ευαγγελία Kακλειδάκη, κοινωνιολόγος, δημοσιογράφος, section editor\n*Η Ελένη Γλύκατζη-Αρβελέρ είναι Ελληνίδα βυζαντινολόγος, ιστορικός και ακαδημαϊκός. Είναι η πρώτη γυναίκα Πρόεδρος του Πανεπιστημίου 1 – Πάνθεον της Σορβόνης στην 700 ετών ιστορία του, και η πρώτη γυναίκα Πρύτανης της Ακαδημίας των Παρισίων και Καγκελάριος των Πανεπιστημίων των Παρισίων. Έχει επίσης διατελέσει Πρόεδρος του Κέντρου George Pompidou και Πρόεδρος του Πανεπιστημίου της Ευρώπης.\nThis entry was posted in People, Portraits and tagged Αναδημοσιεύσεις, Ελλάδα, Πρόσωπα. Bookmark the permalink.\t← Δύο λίστες, μια αρχή


B.B. – Page 3 – Activeat\nΈνας ανανάς είναι λίγος πολύ λίγος!\nΚαλημέρα σε εσένα που κοιτάς αυτό το άρθρο, αλλά στην πραγματικότητα λιώνεις στη σκέψη του να είσαι ξαπλωμένος σε μια παραλία και να ατενίζεις το απέραντο γαλάζιο μπροστά σου! Τώρα που είπα παραλία, αν την περασμένη Κυριακή εκεί που έκανες αμέριμνος το μπάνιο σου στα παράλια τράβηξε την προσοχή σου μια τύπισσα με τουρμπάνι στο […]\nΜα που πήγαν οι ήρωες τελικά?\nΉρωας είναι ο πρωταγωνιστής μιας ιδανικά μεγαλόπνοης πράξης, χωρίς κανένα προσωπικό συμφέρον, αλλά με μεγάλη αυτοθυσία και εννοείται χωρίς να αποκαλύπτει ποτέ την προσωπική του ταυτότητα! Είναι εκείνος ο κούκλος, με το απίστευτα γυμνασμένο σώμα, έτοιμος να θυσιαστεί για το κοινό καλό ή εκείνη η θεά με το επιμελώς ατημέλητο σέξι μαλλί(η καταστροφή του κόσμου […]\nΠΑΓΩΤΟ ΑΝΑΝΑ WELCOME TO MY WORLD!\nΚαλημέρα από πέρα ως πέρα, πως μου είσαι? Πώς να είσαι δηλαδή εξετάσεις, δουλειά, βροχές και η θάλασσα πουθενά στο χάρτη! Υπομονή όμως έχει ο καιρός γυρίσματα και όλα θα έρθουν στη σωστή θέση! Εδώ φτάσαμε στο σημείο να τολμήσω εγώ να σου παρουσιάσω συνταγή ‘’πως γένειν αυτό’’? Εντάξει δεν είναι δική μου αλλά εγώ […]\nΖέστη και όποιος αντέξει!…\nΤι ζέστη είναι αυτή?’’ Μίνι καύσωνας και πράσινα άλογα’’, λες και τα προηγούμενα καλοκαίρια στη Λάρισα μύριζαν θάλασσα και το ελαφρύ αεράκι σου χάιδευε τα μαλλιά! Πόσες άραγε είναι οι φορές που σκέφτηκα να κάνω το πείραμα με το αβγό και το καπό του αυτοκινήτου? Πόσες ακόμα περισσότερες είναι οι φορές που ένιωσα σούπερ ηρωίδα […]\nΑποφάσισες τελικά το σωστό??\nΠάει και αυτός ο μήνας! Επίσημα το καλοκαίρι του 2018 που τόσο περίμενες είναι εδώ. Αλήθεια γιατί όλοι οι άνθρωποι έχουμε την πεποίθηση ότι μόλις έρθει το καλοκαίρι θα λυθούν αυτόματα όλα μας τα προβλήματα; Είναι κάποιου είδους σκευωρίας για να καθόμαστε ήσυχοι το χειμώνα με την ελπίδα μιας σωτήριας θερινής περιόδου; Το θέμα είναι ότι […]\nΚαι αυτοί που μένουν το καλοκαίρι στην πόλη, τι?\nΧτυπάει το ξυπνητήρι! Πότε πρόλαβε και πήγε Δευτέρα; Κάτσε μισό λεπτό. Δεν το πιστεύω ξέχασα να ρυθμίσω το κινητό, ’’ΚΑΤΑΡΑ’’! Πάει ο Κυριακάτικος ύπνος. Πότε θα κοιμηθώ επιτέλους. Τώρα θα κοιμηθώ, μπορώ να το κάνω, είμαι σίγουρη…. Δύο ώρες αργότερα… Ανοίγω τα μάτια μου! Η ώρα είναι 10:15, ναι τα κατάφερα κοιμήθηκα λίγο παραπάνω. Ωχ […]\nΜήπως δεν είσαι και τόσο χάλια τελικά?\nΚαλημέρα σε όλους, πως είστε; Ξέρω ήρθε η εποχή που όλα σου τα προβλήματα παραγκωνίζονται σε κάποια ακρούλα γιατί το τόσο σημαντικό πρόβλημα του ‘’είμαι χάλια, πως θα βγω στην παραλία με τέτοιο σώμα’’, κάνει το φυλλοκάρδι σου να πεταρίζει. Είναι γνωστό άλλωστε ότι αμα δεν αντιπροσωπεύεις τον τίτλο του ‘summer body’ τρως πόρτα στις […]\nΠόσο κακό είναι να είσαι ομοφυλόφιλος?\nΚαλημέρα λατρεμένο μου παρεάκι, που σε πετυχαίνω; Πολλές φορές κάθομαι και αναλογίζομαι πόσο πολύ έχει αγωνιστεί η ανθρωπότητα για την κατοχύρωση προσωπικών της δικαιωμάτων που αναρωτιέμαι πως μετά από τόσους κόπους, αγώνες, τόσες προσωπικές και συλλογικές θυσίες μας μένει μόνο η βούλα στο χαρτί και όχι η ουσιαστική αλλαγή των πραγμάτων; Θα μου πεις τώρα […]\nΈλληνα τι στο καλό σου συμβαίνει?\nΚαλημέρα λατρεμένο μου παρεάκι! Τι ήθελα και σου έλεγα συνέχεια για το καλοκαίρι, το μάτιασα το θέμα! Βροχή, βροχή, βροχή και ένα καλοκαίρι που έχει κάνει φτερά. Φτερά και πούπουλα φαίνεται να γίνονται τα κοκτέιλ σου, οι βόλτες σου, τα λουλουδάτα σου μοτίβα( το ίδιο ισχύει και για τους άντρες, δε γίναμε ξαφνικά cosmopolitan!). Άντε […]\nEstrella new season-Strawberry edition!\nΚαλημέρα λατρεμένο μου παρεάκι, ζήσε Μάη μου να φας τριφύλλι! Αυτήν την εβδομάδα συνειδητοποίησες απόλυτα ότι λίγο έμεινε για τις στιγμές απείρου καλοκαιρινού κάλους. Πες μου ότι είσαι από αυτούς τους υπεράνθρωπους που μόλις ίσα που πρόλαβε να μπει ο μήνας βούτηξαν στη θάλασσα.. Δεν νιώθετε το κρύο, τι γίνεται με εσάς; Ναι συμφωνώ […]


Κορυφή με ανατροπή ο Ατρόμητος 2-1 τον Πλατανιά στα Χανιά - Super League Σουρωτή - SPORT 24\nΕπιμέλεια: Πέτρος Παπαμακάριος Δημοσίευση: 31 Αυγ. 2015 22:25\nΟ Ατρόμητος έκανε το δυο στα δυο επικρατώντας με 2-1 του Πλατανιά στα Χανιά σε ένα ματς όπου οι γηπεδούχοι ήταν καλύτεροι στο μεγαλύτερο διάστημα της αναμέτρησης ενώ είχαν και δοκάρι στο 1-1 με τον Μιλούνοβιτς. (VIDEOS)\nΟ Ατρόμητος αν και βρέθηκε πίσω στο σκορ με 1-0 στα Χανιά κατάφερε με δυο γκολ στο δεύτερο ημίχρονο να γυρίσει το ματς σε 2-1 και να γίνει η τρίτη ομάδα στην Super League μετά τον Παναθηναϊκό και τον Ολυμπιακό που έκανε το δυο στα δυο και να βρεθεί στην κορυφή του βαθμολογικού πίνακα.\nΟι γηπεδούχοι ήταν καλύτεροι στην μεγαλύτερη διάρκεια του αγώνα και είναι απόλυτα λογικό να είναι στεναχωρημένοι από το τελικό αποτέλεσμα καθώς πλην του γκολ είχαν αρκετές ευκαιρίες αλλά και δοκάρι για να πάρουν εκ νέου το προβάδισμα δεκατέσσερα λεπτά πριν το τέλος του αγώνα.\nΑπό την άλλη ο Ατρόμητος έδειξε στο πρώτο ημίχρονο επηρεασμένος και κουρασμένος από το παιχνίδι στην Τουρκία αλλά στην επανάληψη με τις αλλαγές στο αρχικό σχήμα κατάφερε να βελτιώσει την απόδοση του και να πετύχει δυο τέρματα τα οποία έφεραν την ανατροπή.\nΒοηθοί: Κοσμάς Χαρίσης (Γρεβενών), Πέτρος Πάτρας (Μακεδονίας)\nΓκολ: 19' Κιβρακίδης (αυτογκόλ)/50' Λε Ταλέκ, 85' Κουλιμπαλί (αυτογκόλ)\nΚίτρινες: 24' Γκνιάτιτς, 30' Μιλούνοβιτς, 52' Στανισάβλιεβιτς, 83' Σελίν/3' Κιβρακίδης, 27' Φυτανίδης, 29' Ουμπίδες, 75' Μπρίτο\nΔείτε εδώ το Live της αναμέτρησης ανάμεσα στον Πλατανιά και τον Ατρόμητο 2-1\nΚαλύτερος ο Πλατανιάς στο πρώτο 45λεπτο\nΟι γηπεδούχοι μπήκαν πιο δυνατά στο ματς και μόλις στο 2' έχασαν σπουδαία ευκαιρία για να πάρουν το προβάδισμα όταν ο Μιλούνοβιτς μπήκε στην περιοχή, σούταρε από πλάγια θέση και έστειλε την μπάλα στην εξωτερική πλευρά των διχτύων.\nΟι παίκτες του Ατρόμητου απείλησαν για πρώτη φορά στο 10' μετά σέντρα του Μπιτόλο, αδράνεια στην άμυνα του Πλατανιά, αλλά το σουτ του Ναπολεόνι κόντραρε πάνω στον Σελίν και κατέληξε σε κόρνερ.\nΟ Πλατανιάς με τον Μιλούνοβιτς και πάλι στο 12' έφτασε κοντά στο να ανοίξει το σκορ καθώς ο Σέρβος μπήκε στη περιοχή και σούταρε δίπλα από το αριστερό δοκάρι.\nΟ Πλατανιάς πήρε το προβάδισμα στο 19' με αυτογκόλ του Κιβρακίδη μετά από "τρελή καραμπόλα". Ο Αποστολόπουλος έκανε όμορφη ενέργεια και σέντρα από τα δεξιά με την μπάλα να βρίσκει τον Κιβρακίδη και να χτυπάει στο δοκάρι του Γκορμπούνοφ ενώ στην επαναφορά η μπάλα βρήκε πάλι πάνω στο σώμα του νεαρού αμυντικού και εν συνεχεία στα δίχτυα της ομάδας του.\nΔυο λεπτά αργότερα η ομάδα των Χανίων απείλησε και πάλι με τον Αποστολόπουλο και πάλι από τα δεξιά να κάνει την επέλαση και να επιχειρεί ένα διαγώνιο σουτ και έστειλε την μπάλα στην εξωτερική πλευρά των διχτύων.\nΤο πρώτο ημίχρονο άνηκε ολοκληρωτικά στον Πλατανιά που έχασε μια ακόμα ευκαιρία στο 35' με τον Γιακουμάκη να γίνεται αποδέκτης της μπάλας να γυρίζει ωραία το σώμα του και να πασάρει στον Κουλιμπαλί ο οποίος από καλή θέση έπιασε έναν κεραυνό αλλά έστειλε την μπάλα άουτ.\nΗ τελευταία καλή στιγμή του πρώτου μέρους ήρθε στο 43' για τους γηπεδούχους μετά το ωραίο ένα-δυο του Μιλούνοβιτς με τον Ντίνα με τον τελευταίο να δίνει στον Γκνιάτιτς ο οποίος έκανε ένα σουτ πάνω στα σώματα των αμυντικών του Ατρόμητου.\nΑλλαγές από Γρηγορίου και βελτίωση\nΜε την έναρξη του δευτέρου μέρους ο Γρηγορίου προχώρησε σε δυο αλλαγές καθώς έριξε στο ματς τους Λε Ταλέκ και Μπρίτο κάνοντας πιο επιθετική την ομάδα του η οποία βελτιώθηκε και μπόρεσε να απειλήσει και αυτή με την σειρά της.\nΗ πρώτη καλή στιγμή μάλιστα ήρθε στο 47΄με σουτ του Μαρσελίνιο έξω από τη περιοχή το οποίο έφυγε σύριζα από το δοκάρι του Ολιμπά.\nΟι φιλοξενούμενοι ευτύχησαν να ισοφαρίσουν σχετικά γρήγορα καθώς στο 50' είχαμε μια πολύ ωραία προσπάθεια του Μαρσελίνιο από τα δεξιά, ο Βραζιλιάνος έβγαλε και τη σέντρα και ο Λε Ταλέκ με κεφαλιά από κοντά έφερε το ματς στα ίσια.\nΕν συνεχεία η μπάλα πήγαινε πάνω κάτω με αρκετό ρυθμό στο παιχνίδι και μονομαχίες αλλά χωρίς κλασική ευκαιρία για τις δυο ομάδες τουλάχιστον μέχρι το 70'. Σε εκείνο το σημείο ο Μιλούνοβιτς εκτέλεσε το κόρνερ ο Κουλιμπαλί πήρε την κεφαλιά και ο Γκορμπούνοφ μπλόκαρε.\nΔοκάρι ο Πλατανιάς, γκολ ο Ατρόμητος\nΣτο 76' οι γηπεδούχοι έχασαν σπουδαία ευκαιρία για να προηγηθούν στο σκορ όταν το φάουλ που εκτέλεσε απευθείας ο Μιλούνοβιτς από καλό σημείο βρήκε το δοκάρι του γκολκίπερ του Ατρόμητου και έσωσε την ομάδα του Περιστερίου. Έξι λεπτά αργότερα μάλιστα σε γύρισμα του Ζιλβάν, έγινε κόντρα μεταξύ Γκορμπούνοφ και Γιακουμάκη με την μπάλα να απομακρύνεται και τον Πλατανιά να χάνει μια ακόμα καλή στιγμή.\nΟι φιλοξενούμενοι έφτασαν στην ολική ανατροπή στο 85' όταν ο Ούμπιδες εκτέλεσε ένα φάουλ από τα αριστερά ο Ναπολεόνι πήδηξε για την κεφαλιά με την μπάλα να δείχνει ότι χτύπησε στο κεφάλι του Κουλιμπαλί όμως και να κατευθύνεται στα δίχτυα της ομάδας του για το 2-1 υπέρ του Ατρόμητου.\nΗ τελευταία φάση του αγώνα άνηκε στον Πλατανιά καθώς στο 88' σε γύρισμα του Μενδρινού από τα δεξιά η μπάλα βρήκε αρχικά στον μηρό και εν συνεχεία στο χέρι του Μπιτόλο αλλά ο Θάνος έδειξε να συνεχιστεί το παιχνίδι με τους παίκτες της ομάδας των Χανίων να διαμαρτύρονται έντονα ζητώντας πέναλτι.\nΤο δοκάρι του Μιλούνοβιτς στο 76'. Με το σκορ να είναι στο 1-1 και 14' να απομένουν μέχρι τη λήξη της αναμέτρησης ο Σέρβος με μια εκπληκτική εκτέλεση φάουλ έστειλε την μπάλα στο οριζόντιο δοκάρι του Γκορμπούνοφ. Αν σε εκείνο το σημείο έβαζε μπροστά την ομάδα του δύσκολα θα μπορούσε ο Ατρόμητος να πάρει τη νίκη.\nΟ Δημήτριος Θάνος από τα Γρεβενά. Οι γηπεδούχοι έχουν κάποια παράπονα ιδίως για την φάση του 88' λεπτού όπου ο διαιτητής όμως ήταν κοντά στην φάση και σίγουρα είχε καλύτερη άποψη. Ο ρέφερι της αναμέτρησης έβγαλε πολλές κίτρινες κάρτες από την αρχή του αγώνα σε μια προσπάθεια να μην αφήσει να του ξεφύγει το ματς.\nΟ Στέφανο Ναπολεόνι. Πολύ καλό παιχνίδι από τον επιθετικό του Ατρόμητου. Προσπαθούσε σε όλο το ματς να είναι απειλητικός για την αντίπαλη εστία ενώ έχει συμμετοχή και στο γκολ της ανατροπής για την ομάδα του Περιστερίου.\nΗ παρουσία του κόσμου των Χανίων. Οι φίλαθλοι της ομάδας του Πλατανιά έδωσαν δυναμικό παρών στο γήπεδο στο πρώτο εντός έδρας ματς της ομάδας και στήριξαν από το πρώτο μέχρι το τελευταίο λεπτό την ομάδα του Γιώργου Παράσχου. Μια εικόνα πολύ καλύτερη σε σχέση με πολλά περσινά παιχνίδια των "ερυθρόλευκων".\nΟι Ουσέρο-Γοδόι. Οι δυο άσοι της ομάδας του Ατρόμητου δεν πήγαν καθόλου καλά στο ματς με τον Πλατανιά. Ο δεύτερος μάλιστα αντικαταστάθηκε στο δεύτερο ημίχρονο από τον Μπρίτο ο οποίος βοήθησε περισσότερο την ομάδα του.


.:: Larisa Goal ::. Αντάξιος των προσδοκιών ο νέος Τύρναβος…\nΟυσιαστικά χτίζεται… μια ομάδα από το μηδέν αφού αρκετά σημαντικά εργαλεία πέρασαν την πόρτα της εξόδου και ο νεοφερμένος τεχνικός Άγγελος Διγκόζης μαζί με τον στενό του συνεργάτη Θανάση Κουτσαφτίκη (στο τιμ ανήκουν και οι Κώστας Μαντζιώκας και Βαγγέλης Τσότσας), καλούνται να βάλουν τα σωστά υλικά προκειμένου να έχουν μια πετυχημένη συνταγή.\nΉδη η διοίκηση του Τυρνάβου προχώρησε στην απόκτηση εννέα παικτών με εμπειρίες από επαγγελματικές κατηγορίες, μεταγραφές που δε σταματάνε εδώ μιας και στόχος είναι η απόκτηση έξι ακόμη ποδοσφαιριστών ώστε να καλυφθούν τα αρκετά κενά που υπάρχουν ακόμη στο ρόστερ.\nΟ Τύρναβος με έδρα το θρυλικό Αλκαζάρ θα επιδιώξει και με την παρουσία του φίλαθλου κόσμου που έχει μεγάλο μερίδιο στην ανοδική πορεία της ομάδας τα τελευταία χρόνια, να κάνει και πάλι αισθητή την παρουσία του στο νέο πρωτάθλημα με ότι αυτό συνεπάγεται. Μάλιστα πριν το ξεκίνημα, τελέσθηκε και ο καθιερωμένος αγιασμός.\nΚαραναστάσης (Δωτιέας Αγιάς), Τέλλος (Παναχαϊκή), Γεωργίου (Ηρακλής), Ζυγκερίδης (Εθνικός Γαζώρου), Σκούπρας, Γκαλίτσιος (ΑΕΛ), Ευαγγέλου (Εργοτέλης), Κουρτεσιώτης (Πλατανιάς), Βαγγελής (Ηρακλής Ψαχνών), Σουλιώτης (Μελιβοία)\nΠαπαγεωργίου, Φλέγκας, Αγρόδημος, Παπαϊωάννου, Νόνης, Βούλγαρης, Τσιανάκας, Γούπος, Πολύζος, Μπουσινάκης, Οικονόμου, Μπόντε\n«Εύχομαι να έχουμε μια καλή χρονιά. Οι ποδοσφαιριστές να έχουν υγεία, όρεξη και διάθεση για να κάνουμε μια ανταγωνιστική ομάδα και να χαιρόμαστε αυτό που θα βλέπουμε μέσα στο γήπεδο. Στόχος μας είναι να κερδίσουμε το πρωτάθλημα και το Κύπελλο. Επειδή είμαι νέος προπονητής δε θα ήθελα να κάνω το λάθος και να πω ότι ο Τύρναβος θα πάει για να σωθεί. Αυτόματα βάζω στο μυαλό του κάθε ποδοσφαιριστή ότι πρέπει να χάσει κάποια παιχνίδια. Έτσι κάθε ματς θα το βλέπουμε ξεχωριστά, θα δίνουμε ότι καλύτερο έχουμε και μπορούμε και στο τέλος θα βλέπουμε πιο είναι το αποτέλεσμα και τι έχουμε πάρει αυτό».\n-Για το αν η απουσία της ΑΕΛ από την κατηγορία επιφέρει επιπλέον άγχος στον Τύρναβο ο Άγγελος Διγκόζης τόνισε: «Σίγουρα είναι λυπηρό που η ΑΕΛ δε θα βρίσκεται στην κατηγορία. Αυτό για να είμαι ειλικρινής δε μας γεμίζει ευθύνες. Αυτό που ήταν να κάνουμε εμείς είτε ήταν η ΑΕΛ στη Β’ Εθνική είτε όχι, θα πρέπει να το κάνουμε».\n«Από την πλευρά μου θα ήθελα να ευχηθώ καλή χρονιά και καλή δύναμη. Με τη βοήθεια του Θεού, τη δική μας, των παικτών και των φιλάθλων του Τυρνάβου να ανταποκριθούμε σε αυτό το δύσκολο έργο που αναλαμβάνουμε. Τους υποσχόμαστε ότι θα φανούμε αντάξιοι της εμπιστοσύνης τους. Ευχαριστώ όλους τους φιλάθλους που πέρυσι μας συμπαραστάθηκαν και καλούμε και τους φιλάθλους της Λάρισας που υπεραγαπούμε να μας βοηθήσουνε και αυτοί με την σειρά τους. Είμαι σίγουρος ότι ο Τύρναβος θα προσφέρει θέαμα».\n«Πιστεύω να είναι μια πολύ καλή χρονιά για εμάς. Μας δίνεται μια μοναδική ευκαιρία την οποία πρέπει να αρπάξουμε από τα μαλλιά και να κάνουμε ότι μπορούμε καλύτερο. Εμείς αισθανόμαστε μεγαλύτερο φορτίο στις πλάτες επειδή θα εκπροσωπούμε το λαρισινό ποδόσφαιρο στη Β’ Εθνική και θέλουμε να ανταποκριθούμε σαν Λαρισαίοι και σαν Τυρναβίτες σε αυτό το δύσκολο έργο».\n… τον λόγο οι παίκτες\n«Είμαι χαρούμενος που ξαναγύρισα στο σπίτι μου. Από την πλευρά μου θέλω να υποσχεθώ ότι θα κάνω ότι είναι δυνατόν μαζί με τους συμπαίκτες μου ώστε να πραγματοποιήσουμε τους στόχους της ομάδας. Θέλω να δώσω μια υπόσχεση στους φιλάθλους ότι θα δώσουμε και τη ψυχή μας ώστε να χαρούμε τη συμμετοχή του Τυρνάβου στην Β’ Εθνική».\n«Είμαι χαρούμενος που ανήκω στην οικογένεια του Τυρνάβου. Η διοίκηση και ο προπονητής έδειξαν ότι με θέλουν στην ομάδα και κατάφεραν να με πείσουν ώστε να έρθω. Εγώ από μεριάς μου θα προσπαθήσω να τους δικαιώσω».\n«Είμαι χαρούμενος που βρίσκομαι εδώ διότι η ομάδα του Τυρνάβου είναι ένα νοικοκυρεμένο και υγιή σωματείο. Από την πρώτη επαφή που είχα με τους ανθρώπους της ομάδας έδειξαν ότι το ενδιαφέρον είναι πραγματικό. Ελπίζω η χρονιά να περάσει χωρίς τραυματισμούς, όχι μόνο για εμένα αλλά και για τους συμπαίκτες μου και πιστεύω ότι θα τα δώσουμε όλα ώστε ο Τύρναβος να πετύχει τους στόχους του».\n«Μετά από ένα χρόνο επέστρεψα στην ομάδα που με ανέδειξε. Εύχομαι και ελπίζω να είναι μια εποικοδομητική χρονιά για όλους τους παίκτες και την ομάδα με πολλές επιτυχίες. Θα δουλέψουμε σκληρά στο γήπεδο ώστε να τα καταφέρουμε.\nΕπειδή είμαστε νεοφώτιστοι στην κατηγορία πρωταρχικός μας στόχος είναι η σωτηρία. Από εκεί και πέρα εμείς θα προσπαθήσουμε να κάνουμε μια καλή πορεία και βλέποντας και κάνοντας. Πάνω από όλα όμως χρειάζεται δουλειά».\n«Πάνω από όλα εύχομαι υγεία σε όλους. Από εκεί και πέρα να έχουμε μια καλή χρονιά και με δουλειά ευελπιστώ ότι θα κάνουμε εφικτούς τους στόχους που έχει θέσει η διοίκηση».\nΓια λίγες ημέρες οι προπονήσεις θα διεξάγονται στον Τύρναβο μέχρι τις 4 Αυγούστου οπότε και η αποστολή θα μεταβεί στη Σαμαρίνα έως τις 14 του επόμενου μήνα για το βασικό στάδιο.


Ζεστός ο καιρός – PeristeriNews.gr\nΑρχική » Blog » Άρθρα » Ζεστός ο καιρός\nΑίθριος ο καιρός, σύμφωνα με την Εθνική Μετεωρολογική Υπηρεσία. Πρόσκαιροι όμβροι τις μεσημβρινές και απογευματινές ώρες στα ορεινά της Ηπείρου, της δυτικής και κεντρικής Μακεδονίας. Οι άνεμοι θα πνέουν από βόρειες διευθύνσεις, στο Αιγαίο 6 με 7 μποφόρ.\nΕιδικότερα, στην Αττική ο καιρός θα είναι αίθριος. Οι άνεμοι θα πνέουν από βόρειες διευθύνσεις 4 με 6 και στα ανατολικά τοπικά 7 μποφόρ. Η θερμοκρασία θα κυμανθεί 26 έως 36 βαθμούς Κελσίου. Στα ανατολικά η μέγιστη 2 με 3 βαθμούς χαμηλότερη.\nΣτη Θεσσαλονίκη αίθριος καιρός. Παροδικές νεφώσεις τις απογευματινές ώρες. Οι άνεμοι θα πνέουν μεταβλητοί 3 με 4 και πρόσκαιρα τις μεσημβρινές και απογευματινές ώρες νότιοι νοτιοανατολικοί 4 μποφόρ. Η θερμοκρασία θα κυμανθεί από 24 έως 35 βαθμούς Κελσίου.\nΠρόγνωση για αύριο Τρίτη 27 Αυγούστου 2019\nΚαιρός: Γενικά αίθριος. Τις μεσημβρινές και απογευματινές ώρες στα ηπειρωτικά θα αναπτυχθούν τοπικές νεφώσεις και στα δυτικά και τη Μακεδονία θα εκδηλωθούν τοπικοί όμβροι και στα ορεινά μεμονωμένες καταιγίδες.


Τίνα Τέρνερ: Σε πορνείο την πρώτη νύχτα του γάμου της! - EL\nΤίνα Τέρνερ: Σε πορνείο την πρώτη νύχτα του γάμου της!\nΣε σοκαριστικές αποκαλύψεις προχώρησε η τραγουδίστρια- θρύλος Τίνα Τέρνερ μιλώντας σε πρόσφατη συνέντευξή της σχετικά με τον γάμο της με τον μουσικό της μπλουζ, Άικ Τέρνερ, τον οποίο παντρεύτηκε σε ηλικία 22 ετών.\n«Μάντεψε πού πήγαμε. Σε ένα πορνείο! Τη νύχτα του γάμου μας!» δήλωσε στη Mail on Sunday η Αμερικανίδα, η οποία τόνισε πως έμεινε μέσα στο πορνείο επειδή φοβόταν τι θα έκανε ο σύζυγός της εάν έφευγε. Όπως είπε αναγκάστηκε να παρακολουθήσει ένα σόου ζωντανού σεξ. «Η εμπειρία ήταν τόσο άσχημη, που την κατέστειλα…και δημιούργησα ένα διαφορετικό σενάριο, μια φαντασίωση ρομαντικής απόδρασης».\nΗ Τίνα και ο Άικ Τέρνερ έγιναν διάσημο ανδρόγυνο καλλιτεχνών, ωστόσο η ίδια αργότερα αποκάλυψε ότι είχε υποστεί χρόνια κακοποίησης από τον σύζυγό της. Μετά τον χωρισμό τους, η ίδια ακολούθησε δική της επιτυχημένη καριέρα: Ως σόλο καλλιτέχνιδα έχει πουλήσει πάνω από 200 εκατομμύρια άλμπουμ και σινγκλ σε όλο τον κόσμο.\nΠλέον, σε ηλικία 78 ετών, ζει στην Ελβετία, έχοντας παντρευτεί τον επί μακρόν σύντροφό της, μουσικό παραγωγό Έντουϊν Μπαχ. Ο Άικ Τέρνερ πέθανε το 2007, σε ηλικία 76 ετών, έχοντας παλέψει πολλά χρόνια με την εξάρτησή του από τα ναρκωτικά.\nΗ Τέρνερ είπε στη Mail ότι φοβήθηκε να απορρίψει την πρόταση γάμου του Άικ το 1962, που ήταν επτά χρόνια μεγαλύτερός της και την είχε «ανακαλύψει», κάνοντάς την τραγουδίστρια της μπάντας του, Kings of Rhythm.\nH διάσημη τραγουδίστρια μιλά πλέον ανοιχτά για τον θάνατο του γιου τους, Κρεγκ, ο οποίος αυτοκτόνησε σε ηλικία 59 ετών τον Ιούλιο- και κατηγορεί εμμέσως τον Άικ. «Οι άνθρωποι δεν μπορούν να φανταστούν τι είδους άτομο ήταν- κάποιος που πηγαίνει τη σύζυγό του, με την οποία μόλις παντρεύτηκε, σε ένα ζωντανό, πορνογραφικό σεξ σόου, αμέσως μετά τη γαμήλια τελετή».\n«Ήταν τόσο άσχημα. Ο άνδρας ήταν άσχημος και, όπως φαινόταν, ανίκανος, και η κοπέλα…ας πούμε πως αυτά που φαίνονταν ήταν πιο πολύ γυναικολογικού παρά ερωτικού χαρακτήρα. Ένιωθα άθλια καθ’όλη τη διάρκεια, ήμουν στα πρόθυρα δακρύων, μα δεν υπήρχε διαφυγή. Δεν μπορούσαμε να φύγουμε μέχρι ο Άικ να είναι έτοιμος να φύγει, και αυτός περνούσε μια χαρά».\nΠροηγούμενο ΆρθροΣτο 4,64% κατρακυλά η απόδοση του Ελληνικού ομολόγου\nΕπόμενο ΆρθροΗ αλλαγή που θα «χαλάσει» τους χρήστες του WhatsApp


ΔΙΚΗ ΧΡΥΣΗΣ ΑΥΓΗΣ ▪ Θρασύδειλη απολογία του αρχηγού της ναζιστικής οργάνωσης - Ατέχνως\nΒρίσκεστε:Ατέχνως»Επικαιρότητα»ΔΙΚΗ ΧΡΥΣΗΣ ΑΥΓΗΣ ▪ Θρασύδειλη απολογία του αρχηγού της ναζιστικής οργάνωσης\nΔΙΚΗ ΧΡΥΣΗΣ ΑΥΓΗΣ ▪ Θρασύδειλη απολογία του αρχηγού της ναζιστικής οργάνωσης\nΑπό Ομάδα ¡H.lV.S! στο Νοέ 7, 2019 Επικαιρότητα, Κοινωνία, Προτεινόμενο\nΟλοκληρώθηκε, στη δίκη της ναζιστικής εγκληματικής οργάνωσης Χρυσή Αυγή, η απολογία του αρχηγού της Νίκου Μιχαλολιάκου.\nΠαρόντες στην κατάμεστη αίθουσα η μητέρα του δολοφονημένου Παύλου Φύσσα, Μάγδα και ο πατέρας του επίσης δολοφονημένου Πακιστανού εργάτη Σαχζάτ Λουκμάν, Χαντίμ Χουσεΐν. Όταν αποχωρούσε ο αρχηγός της ναζιστικής οργάνωσης, το ακροατήριο σηκώθηκε και φώναζε «Δολοφόνοι» και «Ο Παύλος ζει, τσακίστε τους ναζί».\nΟ N. Μιχαλολιάκος είναι ο ιδρυτής της ναζιστικής εγκληματικής οργάνωσης Χρυσή Αυγή και ο αδιαμφισβήτητος ηγέτης της από το 1980 μέχρι και σήμερα. Το δεύτερο μισό της δεκαετίας του ’70 είχε κατηγορηθεί για «κατάρτιση και συμμετοχή σε τρομοκρατική ομάδα, προς διάπραξη εγκλημάτων δι’ εκρηκτικών υλών» και καταδικάστηκε τελικά αμετάκλητα με τον νόμο περί όπλων και εκρηκτικών σε 12 μήνες φυλάκιση. Το 1983 κατέθεσε στον Άρειο Πάγο δήλωση ίδρυσης κόμματος («Λαϊκός Σύνδεσμος»). Το 1984 ανέλαβε γραμματέας της χουντικής νεολαίας ΕΠΕΝ αλλά αποχώρησε γρήγορα. Από το 1986, η Χρυσή Αυγή ξεκινά την αυτοτελή οργανωτικά δράση της στα γραφεία της στην Κεφαλληνίας. Εμφανίζεται ως εκδότης της εφημερίδας «Χρυσή Αυγή», που κυκλοφορεί από το 1993. Τον Μιχαλολιάκο έχει υποδείξει ως «ηθικό αυτουργό» για τη δολοφονική επίθεση στον τότε φοιτητή Δημ. Κουσουρή (το 1998) ο Α. Ανδρουτσόπουλος, γνωστός ως «Περίανδρος» και άλλοτε πρωτοπαλίκαρο του αρχηγού. Όπως είχε πει σε τηλεφωνική επικοινωνία: «Ηθικός αυτουργός ο Μιχαλολιάκος, φυσικός αυτουργός ο Παναγιώταρος».\nΣτο πρώτο καταστατικό της Χρυσής Αυγής, που προσκόμισε στην ανάκριση το 2013 ο δημοσιογράφος Δ. Ψαρράς, περιγράφεται το δισυπόστατο της ναζιστικής οργάνωσης που διαθέτει πολιτικό και στρατιωτικό – επιχειρησιακό σκέλος, με κοινή ηγεσία. Στο καταστατικό περιέχεται το κείμενο «Η Αρχή του Αρχηγού», όπου επεξηγείται αναλυτικά ότι «Ο ΑΡΧΗΓΟΣ είναι πρόσωπο απολύτως απρόσβλητο και απαραβίαστο και είναι ο ανώτατος ηγέτης της κινήσεως, στέκει δε υπεράνω εκλογικών διαδικασιών και δεν μετέχει στις σχετικές ψηφοφορίες». Μάλιστα, όπως σημειώνεται σχετικά, «ο εθνικοσοσιαλιστής Αρχηγός δεν ίσταται πάνω ή δίπλα στο λαό, δεν βρίσκεται μέσα στον λαό, είναι ο ίδιος ο Λαός, που έχει συνειδητοποιήσει το ιστορικό του πεπρωμένο, είναι η ιστορική του ταυτότητα».\nΣημειωτέον ότι έγγραφο με παρόμοιο περιεχόμενο και σφραγίδα («Χρυσή Αυγή – Αγχιβασίην») βρέθηκε στο σπίτι του στελέχους της Χρ. Αυγής, του ναζιστή Χρ. Παππά, αλλά και σε μεταγενέστερα κείμενα, που η Χρυσή Αυγή ήταν στη Βουλή, όπως αυτό που βρέθηκε στο σκληρό δίσκο της Ουρ. Μιχαλολιάκου με τίτλο «Ιεραρχία – Δομή ΧΑ» και παρόμοιο περιεχόμενο όπως π.χ. «Η έννοια του Αρχηγού – Καθοδηγητή στην Ιδεολογία μας προσλαμβάνει μεταφυσικό περιεχόμενο» κλπ. Ο Ν. Μιχαλολιάκος, η ηγεσία του οποίου δεν τέθηκε ποτέ σε ψηφοφορία μέχρι και σήμερα, αφού σύμφωνα με το νέο καταστατικό, ψηφοφορία γίνεται μόνο αν το ζητήσει το 50%+1 των συνέδρων, διορίζει το Πολιτικό Συμβούλιο της οργάνωσης. Το 2013, μέλη του ήταν οι Λαγός, Κασιδιάρης, Παναγιώταρος, Γερμενής, Ματθαιόπουλος και Παππάς. Μάλιστα στην απολογία του παραδέχθηκε ότι ο Λαγός ήταν υπεύθυνος για τη Δημόσια Τάξη και μιλούσε με τον επικεφαλής της Αστυνομίας για τη μετακίνησή του.\nΜε τα λεγόμενα του ίδιου του αρχηγού αποδεικνύονται από τα στοιχεία του υπολογιστή του ο ναζιστικός χαρακτήρας της εγκληματικής οργάνωσης, η πίστη στον εθνικοσοσιαλισμό, στον Χίτλερ, η βάση των ιδεολογικών τους καταβολών, η εθνικοσοσιαλιστική Γερμανία του Γ’ Ράιχ, η ιεραρχία της οργάνωσης, η στρατιωτική οργάνωση, η τέλεση πλήθους εγκληματικών πράξεων στο πλαίσιο της δομημένης εγκληματικής οργάνωσης, η ταύτιση πολιτικού κόμματος και ναζιστικής εγκληματικής οργάνωσης, η ύπαρξη των ομάδων κρούσης («ταγμάτων εφόδου») στο «κέντρο» της ναζιστικής οργάνωσης. Προκύπτει από έγγραφα, βίντεο, ηχητικά και καταθέσεις ότι ο Μιχαλολιάκος γνώριζε π.χ. από το ίδιο βράδυ τη δολοφονία του Παύλου Φύσσα στο Κερατσίνι (απολογία Μίχου – κατάθεση Σπίνου) και συμμετείχε στη συγκάλυψη της δράσης του τάγματος εφόδου την επομένη (σε δημόσιες δηλώσεις περί «περαστικού» Ρουπακιά, ιδιωτικές συνομιλίες π.χ. κλήση σε Δεβελέκο να μην αναγνωρίσει Ρουπακιά, κάλυψη Νίκαιας σε σχετική συνέντευξη στον Καλόγηρο στις 26/9/2013 κλπ.). Επίσης, ούτε διαγραφή των υπευθύνων της Νίκαιας υπήρξε (απολογίες Πατέλη, Μίχου και Λαγού) ούτε κλείσιμο των γραφείων της (ομολογία Μιχαλολιάκου στις 26/9/2013), σε αντίθεση με τους όψιμους τέτοιους ισχυρισμούς (βλ. απολογία Παναγιώταρου).\nΗ «σπορά των ηττημένων του 1945…»\nΟ αρχηγός της Χρυσής Αυγής είναι αυτός που μεταξύ τόσων άλλων δήλωνε στα ναζιστικά γραφεία του στις 3/3/2012 «… είμαστε η σπορά των ηττημένων του 1945, αυτοί είμαστε οι εθνικιστές, οι εθνικοσοσιαλιστές, οι φασίστες …είμαστε οι μαχητές που θα ακονίσουν αν χρειαστεί τις ξιφολόγχες στο πεζοδρόμιο…». Είναι αυτός που ισχυριζόταν ότι αν οι χρυσαυγίτες σκοτώσουν κάποιον μετανάστη, θα εκτιναχτεί η λαϊκή υποστήριξη προς την οργάνωσή του: «Ελπίζουν ένας χρυσαυγίτης να σφάξει έναν ξένο, για να αναστρέψουν το πολιτικό κλίμα. Έχουν χάσει την μπάλα. Γιατί σ’ αυτή την περίπτωση θα φτάσει 15% και 20% η Χρυσή Αυγή. Δεν ξέρουν τι τους γίνεται» (ομιλία στις 26.5.2012. Από τα αναγνωστέα έγγραφα της δίκης).\nΕνδεικτικά επιλέγουμε επίσης από τις ομιλίες του στη διαδικασία των αναγνωστέων, που δείχνουν την εγκληματική ναζιστική ιδεολογία του: «Άμα γίνουν τώρα εκλογές θα έχουμε Βουλή της Βαϊμάρης… μετά τη Βαϊμάρη ξέρετε τι ακολούθησε. Ε, λοιπόν, για κάτι τέτοιο αγωνιζόμαστε και εμείς στην Ελλάδα. Δεν το κρύβω και είμαι περήφανος για αυτό»…», «Εγώ αν ζούσα στη Γερμανία του ’33 θα ήμουν μέλος του Εθνικοσοσιαλιστικού Κόμματος και θα αισθανόμουν ιδιαίτερα χαρούμενος γι’ αυτό…». Για τις επιθέσεις στους μετανάστες σε περιοχές της Αθήνας: «Δεν κάνει τίποτα λέει η Χρυσή Αυγή (…) Ε, ποιοι μαχαιρωθήκανε τότε σ’ αυτές τις περιοχές για να μείνουνε κάποια κομμάτια ελληνικά; Στην πλατεία του Αγίου Παντελεήμονα ποιοι παίζανε ξύλο με τα ΜΑΤ και τρώγανε τα χημικά, οι κάτοικοι ή οι χρυσαυγίτες;». Σε ομιλία στις Θερμοπύλες: «Εσείς είστε τα τάγματα εφόδου»… Στο Πέραμα ο αρχηγός Ν. Μιχαλολιάκος αναφέρει: «Ναυπηγοεπισκευαστική, όλοι άνεργοι και από πάνω οι νταβατζήδες… οι εργατοπατέρες του ΚΚΕ… του ΠΑΜΕ…». Αναφερόμενος στο πογκρόμ των χρυσαυγιτών κατά μεταναστών: «Ραφήνα… τέτοιου είδους συγκεντρώσεις είναι στρατηγικός μας στόχος να γίνουν σε κάθε πλατεία των Αθηνών, σε κάθε πόλη της Αττικής», «στο κέντρο των Αθηνών υπήρχε ένα κτίριο ολόκληρο το Εφετείο …και ήταν κατοικία λαθρομεταναστών …όταν το κράτος δεν μπορεί να κάνει τίποτα, (…) μπόρεσε η Χρυσή Αυγή και άδειασε το Εφετείο… έγινε μια ολόκληρη μάχη και εγώ προσωπικά δεν ήμουν απών, εκεί ήμουν». Στη Νεμέα, για τους αξιωματικούς της 21ης Απριλίου: «…θεωρούμε έγκλημα και προδοσία ότι άνθρωποι που τα στήθη τους κοσμούσαν χρυσά αριστεία στα πεδία των μαχών αυτοί οι αλήτες οι πολιτικοί τους άφησαν να πεθάνουν στην φυλακή…» (φωνή: Τιμή και Δόξα στον Νίκο Ντερτιλή).\nΕπίσης στον Ασπρόπυργο δήλωνε: «…ο Χίτλερ που τους είχε μαζέψει τους γύφτους σε στρατόπεδα, δεν ξέρω αν συμφωνείτε ή διαφωνείτε μαζί του, εγώ πάντως συμφωνώ, όπως είχε μαζέψει τους Εβραίους, είχε μαζέψει και αυτούς. Γιατί είναι ένας παρασιτικός πληθυσμός…». Στις Θερμοπύλες το 2012 διακρίνονται στην πρώτη γραμμή Ρουπακιάς – Ηλιόπουλος – Παναγιώταρος – Καζαντζόγλου και ο Τσακανίκας ως φρουρός πίσω από τον Μιχαλολιάκο, όπου δήλωνε: «… ας έρθουν να μετρηθούμε και να δούνε πόσα απίδια πιάνει ο σάκος… εσείς είστε τα τάγματα εφόδου…», «…αισθανόμαστε …μια αηδία … αν θέλουν τα εγκαταλείπουμε ανά πάσα στιγμή και βγαίνουμε στους δρόμους… να δούνε τότε τι σημαίνει Τάγματα Εφόδου… τι σημαίνει μάχη… τι σημαίνει οι ξιφολόγχες να ακονίζονται στα πεζοδρόμια…».\nΤο μήνυμα προς τη ναζιστική οργάνωση είναι σαφές. Και όπως μαρτυρούν οι δεκάδες εγκληματικές δράσεις των ταγμάτων εφόδου το μήνυμα ελήφθη από περιφερειάρχες, πυρηνάρχες και τα μέλη. Αρκεί να σημειωθεί ότι μετά την επίθεση του Κασιδιάρη στην Λιάνα Κανέλλη, στο μεσοδιάστημα των δύο εκλογικών αναμετρήσεων του 2012, ο Μιχαλολιάκος θα απευθυνθεί στο Τάγμα Εφόδου της Νίκαιας λέγοντας: «Να καθησυχάσω όσους πιστεύουν ότι θα μας κοστίσει εκλογικά το επεισόδιο στον “ΑΝΤ1”. Λοιπόν, ακούστε τα νέα: Η Χρυσή Αυγή ανέβηκε δύο ολόκληρες μονάδες στις κρυφές δημοσκοπήσεις μετά το επεισόδιο αυτό». Ακούγονται ζωηρές επευφημίες και συνθήματα: «Αίμα, τιμή, Χρυσή Αυγή». Και συνεχίζει: «Ας το πάρουν απόφαση. Δεν τελειώνει ο αγώνας έτσι εύκολα. Κι αν νομίζουν τα ορφανά του Μαρξ και του Στάλιν, …ότι θα σταματήσουν το ποτάμι το εθνικιστικό, το κάναν κι άλλη φορά και τους θάψαμε στον Γράμμο και στο Βίτσι και νικήσαμε. Αυτό θα ξαναγίνει αν το θέλουν». Ενθουσιασμένο, το Τάγμα εκφωνεί την ύστατη απειλή που αποδίδεται στον ναζί Γκέμπελς: «Θα ξαναγυρίσουμε και θα τρέμει η γη».\nΣτην απολογία του σήμερα προσπάθησε να δικαιολογήσει τα αδικαιολόγητα χωρίς να μπορέσει να πείσει, με σοβαρά κενά και αντιφάσεις και φυσικά καταφεύγοντας στον αντικομμουνισμό. Προσπάθησε να σφάξει με το γάντι βασικά στελέχη και συνεργάτες του. Όσον αφορά την ιδεολογία, αρνήθηκε υποκριτικά τον εθνικοσοσιαλισμό. Για παράδειγμα, ο αρχηγός αρνήθηκε την παρουσία του στη ναζιστική συναυλία όπου ο ίδιος μαζί με Γερμενή, Κασιδιάρη, Παναγιώταρo, Ματθαιόπουλο και Μάστορα υμνούσαν το 3ο Ράιχ και χαιρετούσαν ναζιστικά μπροστά στις σημαίες των SS και την πολεμική σημαία της Βέρμαχτ με τον αγκυλωτό σταυρό ενώ ακούγονταν και ναζιστικά συνθήματα. Όταν όμως του επισημάνθηκε από το δικαστήριο ότι είναι το 2005 και ότι ο ίδιος χαιρετάει ναζιστικά ανέφερε «Εμένα αυτή η μουσική δεν μου αρέσει. Μπορεί να είχα πάει περιστασιακά και να έφυγα μετά»…\nΠαραδέχθηκε ότι είχε επαφές με στελέχη του κρατικού μηχανισμού, της κυβέρνησης της ΝΔ και διάφορων παραγόντων του αστικού κράτους στην προσπάθεια του να καταδείξει ότι υπήρχε δήθεν πολιτική σκευωρία. Αναφέρθηκε σε συνομιλίες με υπουργούς, όχι μόνο με τον Μπαλτάκο οι οποίοι μάλιστα όπως είπε δεν συμφωνούσαν γι’ αυτό («ο Μπαλτάκος τον είχε ενημερώσει για το ποιοι υπουργοί δεν ήθελαν να γίνουν διώξεις»), αποκαλύπτοντας επί της ουσίας ότι ήταν προετοιμασμένοι να καλύψουν ό,τι μπορούσαν από τα αποδεικτικά στοιχεία των εγκληματικών πράξεων της οργάνωσης τους.\nΟ αρχηγός κατέρριψε αρχικά σε δευτερόλεπτα όλο τον ισχυρισμό της ναζιστικής εγκληματικής οργάνωσής του για το βράδυ της δολοφονίας Φύσσα ότι είχαν βγει στους δρόμους για να πετάξουν τα περιβόητα τρικάκια για επικείμενη ομιλία του. Ο ίδιος ο πυρηνάρχης Νίκαιας, Γ. Πατέλης, στην κατάθεσή του, είχε κάνει την σχετική αναφορά. Όπως είπε, ο Ν. Μιχαλολιάκος είχε δεχτεί πρόσκληση, αλλά δεν είχε αποφασίσει αν θα πάει. Τελικά, μετά την παρέμβαση του δικηγόρου του Γ. Πατέλη προσπάθησε ανεπιτυχώς να τα μαζέψει…\nΑνέφερε επίσης ότι «δεν είχε ιδέα από Πειραιά, ήταν άγνωστη γι’ αυτόν περιοχή το Πέραμα» και «ότι δεν ήταν συνηθισμένο οι διανομές φυλλαδίων να γίνονται νύχτα», καταρρίπτοντας τους ισχυρισμούς μελών της ΤΟ Νίκαιας. Τελικά, ο αρχηγός «αποφάσισε», αφού δεν ήξερε και πολλά, ότι «μπορεί και να γίνονταν και βράδυ»…\nΓια το πρώτο καταστατικό που κατέθεσε ο δημοσιογράφος Δ. Ψαράς και κάνει λόγο για την «αρχή του αρχηγού» το χαρακτήρισε «ανόητο, ανερμάτιστο, χωρίς αρχή και τέλος», αφήνοντας κι ένα παράθυρο ότι μπορεί και να το έκαναν κάποιοι πριν από το ’92. Όπως είπε, τότε ο καθένας πίστευε ό,τι ήθελε, ακόμη και τον εθνικοσοσιαλισμό.\nΓια τα περί «κυρώσεων» σε βάρος μελών για τις εγκληματικές ενέργειες αποδείχθηκε «άνθρακες ο θησαυρός». Δεν είχε ξεκάθαρη θέση παρά τις πολλές επισημάνσεις του δικαστηρίου και τις επίμονες ερωτήσεις για μέτρα πειθαρχικά της ηγεσίας για τις εγκληματικές ενέργειες των μελών της. Ουσιαστικά είπε ότι αναμένει το δικαστήριο να αποφασίσει. Ενώ για τις απολύσεις δύο υπαλλήλων του κόμματος, όπως τους χαρακτήρισε, όπως π.χ. του Πατέλη, είπε ότι απομακρύνθηκαν γιατί είχε γίνει μεγάλος ντόρος.\nΓια τη δολοφονική επίθεση στους κομμουνιστές και συνδικαλιστές του ΠΑΜΕ την χαρακτήρισε μια τυχαία συνάντηση και συμπλοκή με τραυματισμούς και από τις δύο πλευρές, που την πληροφορήθηκε, όπως ισχυρίστηκε. Για τα όσα προανήγγειλε ο Λαγός, για τους Αιγύπτιους αλιεργάτες ή το ΠΑΜΕ, είπε ότι «υποθέτω ότι τα έλεγε μεταφορικά, δεν ήμουν στο μυαλό του».\nΓια την ανάληψη της πολιτικής ευθύνης για τη δολοφονία Φύσσα έκανε λόγο για «ρητορικό σχήμα εκ του αντιθέτου για να δώσει έμφαση» και αφορά δήθεν την ανάληψη του πολιτικού κόστους. Μάλιστα, του επισημάνθηκε από το δικαστήριο ότι συσχετίζει τη δολοφονία Φύσσα με τη δολοφονία Τεμπονέρα και Λαμπράκη, δίνοντάς της πολιτική χροιά. Αναφορικά με το ρατσιστικό λόγο, τις ναζιστικές ομιλίες περί εθνικοσοσιαλισμού, τις «ξιφολόγχες» που «θα ακονίζονται στα πεζοδρόμια», την κάλυψη εγκληματικών ενεργειών και τα περί «τυφλής υπακοής» κλπ, τα χαρακτήριζε σε όλους τους τόνους «σχήμα λόγου». Για τα περί «ηττημένων του ’45» προσπάθησε να το δικαιολογήσει βάζοντας στο ίδιο τσουβάλι την Ελλάδα με τη ναζιστική Γερμανία και τη φασιστική Ιταλία που ηττήθηκαν, με το επιχείρημα ότι όλοι οι Έλληνες ήταν με τους ηττημένους επειδή έχασαν σε βιομηχανική ανάπτυξη! Ωστόσο, σε άλλη απάντηση και σε …άλλο μήκος κύματος έκανε λόγο για δύο ιδεολογίες από τις οποίες -όπως είπε- η μία ηττήθηκε.\nΑπό το δικαστήριο του επισημάνθηκαν οι αντιφάσεις για το πότε έμαθε για τη δολοφονία του Παύλου Φύσσα και τα όσα είπε ο μάρτυρας υπεράσπισής του Σπίνος ότι ήταν όλη τη νύχτα ξύπνιος και ενήμερος. Στην απάντησή του ο Μιχαλολιάκος παρουσίασε διαφορετική εκδοχή ακόμη κι από την αρχική απολογία του, λέγοντας ότι ενημερώθηκε από τη σύζυγό του το επόμενο πρωί. Επίσης του αναφέρθηκε η συνομιλία Λαγού από τα κεντρικά της Μεσογείων με τον Δεβελέκο και οι οδηγίες πως αν κληθεί στη ΓΑΔΑ να κάνει ότι δεν ξέρει τον Ρουπακιά. Σημειωτέον ότι στη σχετική συνομιλία ακούγεται η φωνή του ίδιου του αρχηγού, όπως και του Κασιδιάρη. Όπως είπε, αυτός είχε την άποψη να μην αποκρύψουν τίποτα.\nΔίκη Χρυσής Αυγής – Απολογία Μιχαλολιάκου: Αρνήθηκε τα πάντα και «έδωσε» τους άλλους, για να «σώσει το τομάρι του»\nΑπολογία Νίκου Μιχαλολιάκου Δίκη Χρυσής Αυγής Νίκος Μιχαλολιάκος Ομάδα ¡H.lV.S! Χρυσή Αυγή\nΠροηγούμενη δημοσίευση Ο φετινός Οκτώβριος ήταν ο δεύτερος πιο ζεστός στην Αθήνα τα τελευταία 35 έτη, μετά από τον Οκτώβριο του 2012\nΕπόμενη δημοσίευση Μύδια που μεταδίδουν μεταξύ τους καρκίνο, βρήκαν οι επιστήμονες στον Ατλαντικό και στην Ευρώπη


Επίκαιρη ερώτηση Χ. Καφαντάρη: Ανέτοιμος ο κρατικός μηχανισμός για την αντιμετώπιση δασικών πυρκαγιών | ΣΥΡΙΖΑ Συνασπισμός Ριζοσπαστικής Αριστεράς\nΕπίκαιρη ερώτηση Χ. Καφαντάρη: Ανέτοιμος ο κρατικός μηχανισμός για την αντιμετώπιση δασικών πυρκαγιών\nΕπίκαιρη Ερώτηση με θέμα: «Ανέτοιμος ο κρατικός μηχανισμός για την αντιμετώπιση δασικών πυρκαγιών» κατέθεσε η Αν. Τομεάρχης Πολιτικής Προστασίας της ΚΟ του ΣΥΡΙΖΑ - Προοδευτική Συμμαχία και Βουλευτής της Δυτικής Αθήνας, Χαρά Καφαντάρη, προς τον Υπουργό Προστασίας του Πολίτη.\nΘΕΜΑ: Ανέτοιμος ο κρατικός μηχανισμός για την αντιμετώπιση δασικών πυρκαγιών.\nΤην 19η Μαΐου 2021 ξέσπασε πυρκαγιά σε δασική έκταση στην περιοχή Σχίνος Κορινθίας, η οποία γρήγορα πήρε μεγάλη έκταση, κινούμενη σε περιοχές της Κορινθίας και της Δυτικής Αττικής. Σύμφωνα με τους υπολογισμούς του παρατηρητήριου Copernicus, έχει κατακαύσει πάνω από 71.000 στρέμματα, εξ ων 52.000 στρ. αμιγούς δάσους, κατατάσσοντας την εν λόγω πυρκαγιά σαν 13η των μεγάλων πυρκαγιών από το 2000! Αποτελεί δε την πιο καταστροφική πυρκαγιά της τελευταίας δεκαετίας. Όπως επισημαίνει το ΕΑΑ (ιστότοπος meteo.gr), σχετικά με την «εποχή εκδήλωσης της πυρκαγιάς στα Γεράνεια Όρη, αποτελεί αρνητικό ρεκόρ, καθώς από το 2000 έως σήμερα καμία δασική πυρκαγιά από όσες συνέβησαν πριν το μήνα Ιούνιο, δεν έχει κάψει πάνω από 5.000 στρέμματα». Η Πυρκαγιά εκδηλώθηκε 3 μέρες μετά την συζήτηση επίκαιρης ερώτησης στη Βουλή σχετικά με την προετοιμασία της αντιπυρικής περιόδου, όπου ο αρμόδιος υφυπουργός κ. Χαρδαλιάς ανέφερε ότι ο κρατικός μηχανισμός είναι έτοιμος, ο εναέριος στόλος επίσης, ενώ θα… έρθουν και νέα αεροσκάφη, ακόμη και από τη Ρωσία. Ανέφερε επίσης ο κ. Υπουργός ότι από τον 4662/2020 νόμο, που ένα μήνα μετά τη ψήφισή του ετέθη με ΠΝΠ σε αδράνεια, επιλεκτικά χρησιμοποιούνται άρθρα (άρθρο 26), σχετικά με την κήρυξη σε κατάσταση Ειδικής κινητοποίησης Πολιτικής Προστασίας, 18 περιοχών της Αττικής. Το ίδιο επανέλαβε και ο κ. Μητσοτάκης και στην επίσκεψή του την 24.5.2021 στα Γραφεία της Πολιτικής Προστασίας. Παράλληλα, ο Πρωθυπουργός «θυμήθηκε» τη Μήδεια του Φεβρουαρίου και ότι ακόμη δεν έχουν καθαρισθεί από βιομάζα περιοχές της Αν. Αττικής. Σημειώνουμε ότι η αντιπυρική περίοδος αρχίζει την 1η Μαΐου κάθε έτους και όχι την 25η όπως προσπαθεί να δικαιολογηθεί ο κ. Χαρδαλιάς, χαρακτηρίζοντάς την «βασική αντιπυρική περίοδο».\nΗ Κλιματική Αλλαγή επελαύνει και οι επιστήμονες προειδοποιούν για τις συνέπειες\nΟι πολιτικές Πρόληψης και ο επιχειρησιακός σχεδιασμός είναι βασική παράμετρος αντιπυρικής πολιτικής και όχι μόνο η πολιτική καταστολής, η οποία έπεται\nΟ κρατικός μηχανισμός απεδείχθη τελικά, εκ του αποτελέσματος, ανέτοιμος.\nΤί μέτρα άμεσης απόδοσης προτίθεται να προωθήσει, για την αναβάθμιση της αντιπυρικής προστασίας κατά την τρέχουσα αντιπυρική περίοδο;


zoornalistas: Oι εφημερίδες των 360.000 φύλλων την ημέρα\nOι εφημερίδες των 360.000 φύλλων την ημέρα\nΕξήντα χρόνια πριν, τον Ιανουάριο του 1960 η Πάρνηθα ήταν και πάλι χιονισμένη, το κρύο βαρύ και η ανάβαση μικρή περιπέτεια. Δεν υπήρχε ίντερνετ, ούτε καν τηλεόραση και οι εφημερίδες ζούσαν τις «χρυσές στιγμές» τους.\nΕκείνο το μήνα πούλησαν 360.000 φύλλα, από αυτά τα 192.276 οι απογευματινές κι ανάμεσά τους η Αθηναϊκή, η πρώτη πραγματικά λαϊκή εφημερίδα που κυκλοφόρησε με τη λογική του περιοδικού σε..\nσχήμα εφημερίδας. Άλλωστε ο εκδότης της Γιάννης Παπαγεωργίου είχε λανσάρει από τα χρόνια πριν τον πόλεμο το πιο πετυχημένο λαϊκό περιοδικό, τον Θησαυρό και το 1951 λανσάρισε την πρώτη μεγάλη απογευματινή λαϊκή εφημερίδα, με πολύ χρώμα, πολλά αναγνώσματα και ακόμη περισσότερη μαχητικότητα.\nΌμως τι λαϊκή εφημερίδα θα ήταν εάν δεν φιλοξενούσε τακτικά την Αλίκη Βουγιουκλάκη; Η εθνική σταρ εγκαινίασε μια στήλη που είχε τον τίτλο «περίπατος με εφτά αστέρια», όπου ισάριθμες σταρ θα έβγαιναν βόλτα για χάρη των αναγνωστών της εφημερίδας. Ο Αρχέλαος εκ των γελοιογράφων (ο άλλος ήταν ο Βασίλης Χριστοδούλου), αλλά και συντάκτης ύλης έπαιξε και το ρόλο του φωτογράφου, αλλά και του δημοσιογράφου, αφού έγραψε τις δικές του εντυπώσεις από το ρεπορτάζ του Γιώργου Μαλούχου. Η Αλίκη δροσερή, νέα, γυρίζει εκείνη την εποχή το «κλωτσοσκούφι» με συμπρωταγωνιστή τον Αλέκο Αλεξανδράκη σε παραγωγή της Finos Film. Οι μεγάλες επιτυχίες είναι μπροστά της.\n- δειτε τις εφημερίδες και φωτογραφίες της εποχής στο pasatempo.wordpress ΕΔΩ


ΠΕΤΕΒΙΝΟΣ. “Προσπαθήσαμε πολύ σκληρά να εξηγήσουμε στον KOP” – Phile.News\nΠΕΤΕΒΙΝΟΣ. “Προσπαθήσαμε πολύ σκληρά να εξηγήσουμε στον KOP”\n28 Δεκεμβρίου, 2020 05:51 από NewsDesk\nΔείτε τις ανακοινώσεις του Νεκτάριου Πετεβίνου στο Cablenet μετά τον αγώνα με την Καρμιώτισσα.\n“Για μένα προσωπικά, ποιος ξέρει τι συνέβη σε κάθε παίκτη, είναι ένα θαύμα που έχουμε κατεβάσει μια ντουζίνα. Προσπαθήσαμε πολύ σκληρά να εξηγήσουμε στο KOP ότι αυτό το παιχνίδι είναι πολύ δύσκολο για οποιαδήποτε ομάδα να ξεπεράσει όταν τα 4/5 του ρόστερ της έχουν μολυνθεί με κοροναϊό. Επαναλαμβάνω, τέσσερις από τους 11 παίκτες που ήταν στην αρχική σύνθεση σήμερα ήταν αρνητικοί. Με εξαίρεση δύο παιδιά, οι 17χρονοι που ξεκίνησαν τα έντεκα σήμερα, εκείνοι στον πάγκο, όλοι είχαν μια προπόνηση.\nΔεν το λέω αυτό για να δικαιολογήσω την ήττα, αλλά ισχυρίζομαι τις προσπάθειες των παικτών που γνώριζαν την κατάσταση που έπρεπε να αντιμετωπίσουν, θα τελειώσω με όσα είπε ο προπονητής στο αποδυτήριο της ομάδας. Ότι είναι τόσο περήφανος για αυτήν την προσπάθεια, που δεν έχει τίποτα να πει σε κανέναν για τα λάθη του. Όχι επειδή δεν έγινε λάθος. Έκαναν λάθη, αλλά επειδή γνωρίζει πώς έπαιξαν στο σημερινό παιχνίδι. Αυτό είναι πολύ σημαντικό για εμάς.\nΠρέπει να παίξουμε 30 παιχνίδια σε 30 ημέρες, παίζουμε κυρίως κάθε τρεις ημέρες, μας ανησυχεί, αλλά κανείς δεν θα μας βοηθήσει. Μόνο θα βοηθήσουμε, δεν περιμένουμε βοήθεια από κανέναν, θα προσπαθήσουμε μέχρι τα τέλη Ιανουαρίου. “\nΔείτε τις ανακοινώσεις του Nectarios Petevinos στο Cablenet μετά το παιχνίδι με την Karmiotisa.\n“Για μένα προσωπικά, ποιος ξέρει τι συνέβη σε κάθε παίκτη, είναι ένα θαύμα που έχουμε κατεβάσει δώδεκα. Προσπαθήσαμε πολύ σκληρά να εξηγήσουμε στον KOP ότι αυτό το παιχνίδι είναι πολύ δύσκολο για οποιαδήποτε ομάδα να ξεπεράσει όταν τα 4/5 του ρόστερ της έχουν μολυνθεί με τον κοροναϊό. Επαναλαμβάνω, τέσσερις από τους 11 παίκτες που ήταν στην αρχική σύνθεση σήμερα ήταν αρνητικοί. Με εξαίρεση δύο παιδιά, οι 17χρονοι που ξεκίνησαν τα έντεκα σήμερα, εκείνοι στον πάγκο, όλοι είχαν μια προπόνηση.\nΔεν το λέω αυτό για να δικαιολογήσω την ήττα, αλλά ισχυρίζομαι τις προσπάθειες των παικτών που γνώριζαν την κατάσταση που έπρεπε να αντιμετωπίσουν, θα τελειώσω με όσα είπε ο προπονητής στο αποδυτήριο της ομάδας. Ότι είναι τόσο περήφανος για αυτήν την προσπάθεια, που δεν έχει τίποτα να πει σε κανέναν για τα λάθη του. Όχι επειδή δεν έγινε λάθος. Έκαναν λάθη, αλλά επειδή ξέρει πώς έπαιξαν στο σημερινό παιχνίδι. Αυτό είναι πολύ σημαντικό για εμάς.\nΠρέπει να παίξουμε 30 παιχνίδια σε 30 ημέρες, παίζουμε κυρίως κάθε τρεις μέρες, μας ανησυχεί, αλλά κανείς δεν θα μας βοηθήσει. Μόνο θα βοηθήσουμε, δεν περιμένουμε βοήθεια από κανέναν, θα προσπαθήσουμε μέχρι τα τέλη Ιανουαρίου. “\nΔείτε τις ανακοινώσεις του Νεκτάριου Πετεβίνου στο Cablenet μετά τον αγώνα εναντίον της Καρμιώτισσας.\nΠροσωπικά, για μένα, που ξέρει τι συνέβη σε κάθε παίκτη, είναι ένα θαύμα που έχουμε κατεβάσει μια ντουζίνα. Προσπαθήσαμε πολύ σκληρά να εξηγήσουμε στον KOP ότι αυτό το παιχνίδι είναι πολύ δύσκολο για οποιαδήποτε ομάδα να ξεπεράσει όταν τα 4/5 του ρόστερ της έχουν μολυνθεί με τον κοροναϊό. Επαναλαμβάνω, τέσσερις από τους 11 παίκτες που ήταν στην αρχική σύνθεση σήμερα ήταν αρνητικοί. Με εξαίρεση δύο παιδιά, οι 17χρονοι που ξεκίνησαν σήμερα στις έντεκα, εκείνοι στον πάγκο όλοι είχαν μια προπόνηση.\nΠρέπει να παίξουμε άλλα 30 παιχνίδια σε 30 ημέρες, παίζουμε κάθε τρεις μέρες, μας ανησυχεί, αλλά κανείς δεν θα μας βοηθήσει. Μόνο θα βοηθήσουμε, δεν περιμένουμε βοήθεια από κανέναν, θα προσπαθήσουμε μέχρι τα τέλη Ιανουαρίου. “


Party ομορφιάς με Πασχαλινά δώρα της «ORIFLAME» στην Χαλκίδα\nΣτο ξενοδοχείο «LUCY» την Πέμπτη 13 Απριλίου από τις 11-6 μ.μ. θα γίνει café promotion στο Café Lucy και στις 7 – 9 μ.μ. εκδήλωση στο ξενοδοχείο Lucy. Οι φίλες της «Oriflame» θα πάρουν μέρος σε ένα πρωτότυπο πάρτι και θα γνωρίσουν τα χρώματα και τα αρώματα της σουηδικής, πολυεθνικής εταιρίας φυσικών, φυτικών καλλυντικών\n Θα γίνει ενημέρωση για τις τάσεις του μακιγιάζ “Καλοκαίρι 2006” αλλά και για το μακιγιάζ των γιορτών. Πλούσια, Πασχαλινά, δώρα, εκπλήξεις, ποτά κέφι και χορός θα κυριαρχήσουν στο πιο όμορφο πάρτι της χρονιάς.\n Και όλοι θα έχουν την ευκαιρία να γνωρίσουν την επιχειρησιακή ευκαιρία και τα πλεονεκτήματα της εταιρείας.\nΟι φίλες της μόδας και της ομορφιάς θα δώσουν το ραντεβού τους στο ξενοδοχείο «LUCY» και θα βγουν διπλά κερδισμένες: Θα γνωρίσουν τις νέες τάσεις της μόδας και της ομορφιάς και θα έχουν την ευκαιρία, μέσα απο την «επιχειρησιακή ευκαιρία» της «Oriflame» να βρούν μια νέα δουλειά ή να συμπληρώσουν τον οικογενειακό προυπολογισμό τους με ένα καλό εισόδημα.


15ο ΦΝΘ: Κουβεντιάζοντας 23/03\n15ο ΦΝΘ: Κουβεντιάζοντας 23/03 (24/3/2013)\nO κύκλος συζητήσεων «Κουβεντιάζοντας» του 15ου Φεστιβάλ Ντοκιμαντέρ Θεσσαλονίκης ολοκληρώθηκε το Σάββατο 23 Μαρτίου 2013. Στη συζήτηση συμμετείχαν οι σκηνοθέτες Νίκος Νταγιαντάς (Little Land), Γιάνους Μροζόβσκι (Βad Βoy - Κελί υψίστης ασφαλείας), Τινατίν Γουρτσιάνι (Η μηχανή που κάνει τα πάντα να εξαφανίζονται) και Χριστίνα Κουτσοσπύρου και Άραν Χιουζ (Στο λύκο).\nΤη συζήτηση άνοιξαν οι σκηνοθέτες Χριστίνα Κουτσοσπύρου και Άραν Χιουζ, κάνοντας μια μικρή εισαγωγή για την ταινία τους Στο λύκο. «Η ταινία πραγματοποιήθηκε σε ένα απομακρυσμένο χωριό της Ελλάδας και επικεντρώνεται στη ζωή δύο οικογενειών, στις σχέσεις τους και στο πώς παλεύουν για την επιβίωση», ανέφερε χαρακτηριστικά η κ. Κουτσοσπύρου. Ο κ. Χιουζ συμπλήρωσε: «Πρόκειται για ένα ντοκιμαντέρ που περιέχει κατά κάποιο τρόπο στοιχεία μυθοπλασίας. Αυτή η ταινία ήταν το προσωπικό μας εγχείρημα για δυόμισι χρόνια και τώρα χαίρομαι που προβάλλεται στο κοινό και έχουμε τη δυνατότητα να δούμε σχόλια και αντιδράσεις».\nΣτη συνέχεια, το λόγο πήρε ο Νίκος Νταγιαντάς, ο οποίος ανέφερε σχετικά με την επιλογή του θέματος της ταινίας του Little Land: «Πήγαμε στην Ικαρία για να καταγράψουμε το γεγονός ότι το νησί αυτό είναι ένα από τα τέσσερα μέρη του κόσμου όπου οι άνθρωποι ξεπερνούν τα 90 χρόνια ζωής. Τελικά η ταινία μας δεν είναι για τη μακροβιότητα, αλλά τη χρησιμοποιήσαμε ως συνδετικό κρίκο, δίνοντας μια διαφορετική οπτική για την Ελλάδα». Από την πλευρά της, η Τινατίν Γουρτσιάνι ανέφερε ότι η ταινία της Η μηχανή που κάνει τα πάντα να εξαφανίζονται, η οποία διαδραματίζεται στη Γεωργία, εστιάζει στους νέους ανθρώπους, τη χώρα και την ίδια τη ζωή. «Στην οντισιόν κάλεσα ανθρώπους ηλικίας 15 έως 23 ετών για να αφηγηθούν τις ιστορίες τους. Στη συνέχεια, ακολούθησα τις ιστορίες που βρήκα πιο ενδιαφέρουσες», είπε η δημιουργός.\nΜε τη σειρά του, ο Γιάνους Μροζόβσκι εξήγησε γιατί στο ντοκιμαντέρ Βad Βoy - Κελί υψίστης ασφαλείας επέλεξε να ασχοληθεί με μια φυλακή υψίστης ασφαλείας: «Με ενδιαφέρει το θέμα των φυλακών εδώ και πολλά χρόνια και η συγκεκριμένη ταινία ολοκληρώνει μια τριλογία για τις φυλακές. Το 1999 διάβασα μια ανοιχτή επιστολή γραμμένη από κρατούμενους σε μια γαλλική εφημερίδα, η οποία ασκούσε σκληρή κριτική στην ‘’πολιτιστική ερημοποίηση’’ των γαλλικών φυλακών. Επικοινώνησα μαζί τους κι έτσι ξεκίνησα».\nΣτη συνέχεια, η συζήτηση στράφηκε στο ζήτημα των στερεοτύπων και το πώς αυτά επηρεάζουν την προσέγγιση των σκηνοθετών. Ο κ. Χιουζ, ανέφερε σχετικά: «Συνήθως έχουμε μια βιβλική, ρομαντική εικόνα για τη ζωή των βοσκών. Εμείς στην ταινία θελήσαμε να προσεγγίσουμε διαφορετικά το θέμα, να μην ωραιοποιήσουμε τη ζωή, η οποία στην πραγματικότητα είναι δύσκολη και σκληρή». Η κ. Κουτσοσπύρου συμπλήρωσε: «Τέτοια στερεότυπα αναπαράγονται και σε τηλεοπτικά ντοκιμαντέρ με θέμα την αγροτική ζωή στην Ελλάδα, τα οποία λειτουργούν ως μια στιγμιαία φωτογραφία της ζωής τους χωρίς όμως να εμβαθύνουν. Εμείς θέλαμε να εμπλακούμε με τους ανθρώπους, να εμβαθύνουμε στις σχέσεις τους». Ο Νίκος Νταγιαντάς από την πλευρά του, εκμεταλλεύθηκε τα στερεότυπα για να τα καταρρίψει. «Η ταινία μου ξεκινά από τα στερεότυπα γιατί νομίζω ότι παρουσιάζοντάς τα, μπορείς να αρχίσεις στη συνέχεια να τα αποδομείς και σε αυτό το κομμάτι το ντοκιμαντέρ έχει τεράστιες δυνατότητες. Όταν φτιάχνεις ένα ντοκιμαντέρ, η ίδια η ζωή ξεπερνά τα στερεότυπα, συνεχώς σε εκπλήσσει». Η Τινατίν Γουρτσιάνι απέφυγε τα στερεότυπα: «Δεν δουλεύω με τα κλισέ, τα θεωρώ βαρετά. Μπορείς να βρεις τέτοιες πληροφορίες για μια χώρα διαβάζοντας το wikipedia. Για μένα έχει αξία να προσεγγίζεις μια χώρα μέσα από ανθρώπινες ιστορίες που σε συγκινούν. Είναι ο μόνος τρόπος».\nΓια το ίδιο θέμα τοποθετήθηκε και ο Γιάνους Μροζόβσκι: «Όταν συνάντησα φυλακισμένους ένιωσα ότι συναντούσα ανθρώπους με τραγική μοίρα. Στη φυλακή ο χρόνος σταματά και μπορείς να γνωρίσεις αληθινά τους ανθρώπους και να μάθεις τις προσωπικές τους ιστορίες. Στην πρώτη ταινία της τριλογίας βρισκόμουν σε ένα κελί 15 τ.μ. για δύο ώρες με επτά κρατουμένους, για τους οποίους το κοινό δεν έμαθε γιατί βρίσκονταν στη φυλακή. Δέχτηκα κριτική στην Πολωνία γι’ αυτό. Εάν όμως ανέφερα τι είχε κάνει ο καθένας, δεν θα μπορούσε πια ο θεατής να δει σ’ αυτούς τους ανθρώπους τον αδερφό αλλά τον εγκληματία. Με ενδιαφέρει να δημιουργώ γέφυρες ανάμεσα στον μέσα και έξω κόσμο». Ο ίδιος συμπλήρωσε χαρακτηριστικά: «Έκανα τα γυρίσματα στη Πολωνία με μια κάμερα που μου είχε παραχωρηθεί από τη Γαλλία, αλλά στη Γαλλία ποτέ δε μου επέτρεψαν να τραβήξω σε φυλακή. Τώρα, το ρητό μου είναι: ‘’δείξτε μου τις φυλακές σας να σας πω ποιοι είστε’’».\nΣτη συνέχεια, οι σκηνοθέτες μοιράστηκαν τα όσα έζησαν επιλέγοντας τους χαρακτήρες τους. «Ήξερα από την αρχή ότι η διαδικασία της οντισιόν θα συμπεριλαμβανόταν στην ταινία. Αν και το συνεργείο μου δεν ήξερε γεωργιανά, όλοι μας συμφωνήσαμε στο ποιους ανθρώπους έπρεπε να επιλέξουμε. Ήταν ανοιχτοί, ειλικρινείς και αυθεντικοί», ανέφερε η κ. Γουρτσιάνι. Ο κ. Νταγιαντάς είπε: «Ήταν σαφές ότι μέρος της ταινίας θα ήταν για τον κόσμο της Ικαρίας, γι’ αυτό επιλέξαμε τον μελισσοκόμο κ. Γιώργο, μιας πολύ ισχυρή προσωπικότητα, που επιπλέον κρατά ζωντανό τον ικαριώτικο τρόπο ζωής. Το άλλο μέρος του φιλμ θα αφορούσε στους νέους που έρχονται από τα αστικά κέντρα στην Ικαρία: έτσι επιλέξαμε τον Θοδωρή, που ετοιμαζόταν να εγκατασταθεί στο νησί από την Αθήνα και να αρχίσει να καλλιεργεί τη γη».\nΑπό τη μεριά της, η Χριστίνα Κουτσοσπύρου επεσήμανε: «Γνωρίζαμε τη μία από τις δύο οικογένειες. Αμέσως όμως μόλις γνωρίσαμε και τη δεύτερη, θελήσαμε να τη συμπεριλάβουμε στην ταινία γιατί η σχέση τους είχε μεγάλη ένταση. Την πρώτη φορά που πήγαμε στο σπίτι τους με την κάμερα, βρεθήκαμε μπροστά σε μια δραματική στιγμή, όπου τσακωνόταν το ζευγάρι. Ήταν σαν να είμαστε αόρατοι. Δεν τους ένοιαζε η παρουσία μας». Ο Άραν Χιουζ πρόσθεσε: «Σημαντικό ρόλο έπαιξε το γεγονός ότι οι άνθρωποι που διαλέξαμε δεν είχαν φύγει ποτέ από τον τόπο τους, ήταν αυθεντικοί και δεμένοι με το τοπίο».\nΟ Γιάνους Μροζόβσκι εξήγησε ότι την πρώτη φορά που απέκτησε πρόσβαση σε φυλακή υψίστης ασφαλείας δεν μπόρεσε συναισθηματικά να κάνει ταινία. «Ένα χρόνο μετά σκέφτηκα ότι ήταν κρίμα να έχω την πρόσβαση και να μην την αξιοποιήσω. Αρχικά σκόπευα να κάνω μικρές ιστορίες για όλους, αλλά από την πρώτη μέρα που μίλησα με τον κρατούμενο στο συγκεκριμένο κελί, ήξερα ότι θέλω να κάνω μια ταινία μόνο για αυτόν. Ήταν ήδη στη φυλακή 2,5 χρόνια, δεν είχε σκοτώσει ή τραυματίσει κανένα κι αυτό με διευκόλυνε να επικοινωνώ μαζί του, ήταν νέος και αστείος τύπος».\nΠώς εξελίχθηκε όμως η σχέση των σκηνοθετών με τους χαρακτήρες των ταινιών τους; «Συνδέομαι συναισθηματικά μαζί τους και κρατώ επαφή. Σε προηγούμενη ταινία μου, πλήρωσα για να έρθει ο πρωταγωνιστής μου στις Κάννες, συνοδεία φρουρού. Σε αυτή την ταινία, προσπάθησα μήνες για να μεταφέρουν τον ίδιο σε καλύτερη φυλακή. Για μένα, η σχέση δεν τελειώνει με το πέρας της ταινίας» ανέφερε ο Γιάνους Μροζόβσκι. Στο ίδιο κλίμα, ο Άραν Χιουζ είπε: «Έχουμε επιστρέψει πολλές φορές στο χωριό να δούμε τις δύο οικογένειες και θα συνεχίσουμε να πηγαίνουμε. Η σχέση δεν τελειώνει, η επαφή είναι αμοιβαία ευχάριστη και έχουμε γίνει φίλοι. Ακόμα και χωρίς να μιλάω ελληνικά, μπορώ να κάθομαι για ώρες μαζί τους». Με τη σειρά του ο Nίκος Νταγιαντάς ανέφερε: «Πρόσφατα συνειδητοποίησα ότι αυτό που κινηματογραφώ είναι οι σχέσεις μου με τους ανθρώπους, γι’ αυτό και τελικά προσέθεσα το δικό μου voice over στην ταινία - ένιωσα ότι έλειπα από αυτή». Η Τινατίν Γουρτσιάνι κρατά επαφή με όλους τους χαρακτήρες της και όπως είπε, αυτό την εμποδίζει από το να ξεκινήσει ένα άλλο πρότζεκτ. «Είναι η πρώτη μου ταινία και δεν ξέρω πώς να θέσω όρια. Επίσης επειδή η ταινία γίνεται μέρος και της ζωής των χαρακτήρων, πρέπει να υπάρξει κάποια απόσταση για να μπορέσουν και αυτοί να συνεχίσουν τη ζωή τους πλέον χωρίς την ταινία».\nΟι ταινίες εντάσσονται σε ενότητες που χρηματοδοτούνται, μεταξύ άλλων δράσεων του 15ου ΦΝΘ, από την Ευρωπαϊκή Ένωση - Ευρωπαϊκό Ταμείο Περιφερειακής Ανάπτυξης, στο πλαίσιο του ΠΕΠ Κεντρικής Μακεδονίας 2007-2013.\n#269, 15o Φεστιβάλ Ντοκιμαντέρ\n#270, 15o Φεστιβάλ Ντοκιμαντέρ\n#271, 15o Φεστιβάλ Ντοκιμαντέρ\n#272, 15o Φεστιβάλ Ντοκιμαντέρ\n© 2013 Φεστιβάλ Κινηματογράφου Θεσσαλονίκης Powered by altaB2x


Προσέλαβε επαγγελματία δολοφόνο για να την σκοτώσει κι εκείνος την εpωτεύτηκε... | Linenet News\nΙσραήλ: Κλείνει την πόρτα στους ταξιδιώτες για να…\nΠροσέλαβε επαγγελματία δολοφόνο για να την σκοτώσει κι εκείνος την εpωτεύτηκε…\nΜια ιστορία βγαλμένη από σενάριο χολιγουντιανής ταινίας διαδραματίστηκε στην Τουρκία, με έναν επαγγελματία δολοφόνο να εpωτεύεται γυναίκα που τον προσέλαβε να την σκοτώσει.\nΗ 41χρονη δασκάλα Ilkay Sivasli από την Τουρκία ήθελε να δώσει τέλος στη ζωή της, ωστόσο αδυνατώντας να βρει τη δύναμη να το γίνει αυτόχειρας, προσέλαβε τον 48χρονο πληρωμένο δολοφόνο Tanju Dogan για να την σκοτώσει. Μόνο που εκείνος τελικά την εpωτεύτηκε…\nΟ Dogan προσπάθησε έτσι με κάθε τρόπο να τη μεταπείσει, να την κάνει να αγαπήσει τη ζωή, όταν, όμως, συνειδητοποίησε το πόσο δυστυχισμένη ήταν αποφάσισε να σεβαστεί και να εκπληρώσει την επιθυμία της, βάζοντας τέλος στη ζωή της.\nΗ απίστευτη ιστορία είδε το «φως» της δημοσιότητας όταν οι τουρκικές Αρχές έφθασαν στα ίχνη του Dogan εξιχνιάζοντας τη δολοφονία της 41χρονης.\nΑρχικά, η αστυνομία υποπτευόταν πως η γυναίκα είχε πέσει θύμα του πρώην συντρόφου της, ο οποίος – όπως πίστευαν – τη σκότωσε μετά από έναν καβγά για οικονομική αντιδικία.\nΤελικά όμως αποδείχθηκε πως η 41χρονη τον απατούσε, ωστόσο δεν μπορούσε να αποδεχθεί το χωρισμό τους όταν αυτός ήρθε.\nΟι Αρχές, σύμφωνα με δημοσίευμα της Mirror, πιστεύουν πως αυτό το γεγονός την “έριξε” σε κατάθλιψη προκαλώντας της τάσεις αυτοκτονίας.\nΒρήκε έτσι τον Dogan και τον πλήρωσε περίπου 900 ευρώ για να τη σκοτώσει, αλλά εκείνος την ερωτεύτηκε και αρνήθηκε να τη δολοφονήσει.\nΜετά τη σύλληψή του, ο 48χρονος παρέδωσε μάλιστα στην Αστυνομία κασέτες με συνομιλίες τους που αποδείκνυαν τους ισχυρισμούς του, ότι η γυναίκα ήταν τελικά αυτή που τον έπεισε να τη σκοτώσει.\n«Έχω βαρεθεί να περιμένω. Πότε θα με σκοτώσεις;», ακούγεται να λέει η 41χρονη σε μία από τις συνομιλίες, ενώ σε άλλη συζητά για τις λεπτομέρειες της δολοφονίας της εκφράζοντας την επιθυμία της να μην γίνει μπροστά στους φίλους της.\nΟ 48χρονος πείστηκε τελικά να προχωρήσει με το αρχικό σχέδιο και να τη δολοφονήσει. Προσπάθησε να τη στραγγαλίσει, αλλά όταν δεν το κατάφερε και έτσι την πυροβόλησε.\n«Προσπάθησα να την στραγγαλίσω, αλλά το πρόσωπό της έγινε κόκκινο και πάσχιζε να αναπνεύσει. Όταν την είδα έτσι, δεν μπορούσα να συνεχίσω και έφυγα», εκμυστηρεύτηκε.\n«Αλλά με ξανακάλεσε. Είχε αγοράσει ένα όπλο. Μιλούσε συνέχεια για τον θάνατο. Ήθελε να πεθάνει και όταν πήγα εκεί μου έδωσε το όπλο και μου είπε ‘’σκότωσέ με, τελείωσε τη δουλειά’’», ανέφερε ακόμη και συνέχισε: «Μου ζήτησε να την πυροβολήσω στην καρδιά. Πλέον δεν μπορούσα να αρνηθώ στα παρακάλια της, έτσι, την ξάπλωσα στο κρεβάτι με το κεφάλι κάτω από το μαξιλάρι και την πυροβόλησα».\nΗ γυναίκα δεν πέθανε αμέσως όμως. Τραυματίστηκε βαριά και πέρασε μία ώρα μέχρι να χάσει τις αισθήσεις της. Ο 48χρονος το έσκασε από το σπίτι, αφού είχε καλέσει ασθενοφόρο.\nΌταν συνελήφθη πίστευε ότι είχε καταφέρει να την σώσει, αλλά η αστυνομία τον ενημέρωσε πως η γυναίκα είχε πεθάνει.\nΟι γιατροί που έφτασαν στο σπίτι της εντόπισαν το πτώμα.\nΚομισιόν για Τουρκία: Είμαστε ξεκάθαροι για τις συνέπειες που έρχονται\nΠολιτική Προστασία: «Δεν παίζουμε με τη φωτιά, γιατί η φωτιά δεν παίζει μαζί μας»\nΠρόστιμο μαμούθ 200.000 ευρώ από το ΕΣΡ στον Alpha\nΝAVTEX του Πολεμικού Ναυτικού για άσκηση με αληθινά πυρά στο Καστελόριζο


ΒΙΒΛΙΟ - ΠΑΡΟΥΣΙΑΣΕΙΣ - ΚΡΙΤΙΚΕΣ: ΒΙΒΛΙΟ-ΠΑΡΟΥΣΙΑΣΕΙΣ-ΚΡΙΤΙΚΕΣ, η κριτική άποψη της κ. Αναστασίας Δημακοπούλου για το βιβλίο "Η κόρη της Αυστραλίας - Harmony Verna" Εκδόσεις Κλειδάριθμος!\nΒΙΒΛΙΟ-ΠΑΡΟΥΣΙΑΣΕΙΣ-ΚΡΙΤΙΚΕΣ, η κριτική άποψη της κ. Αναστασίας Δημακοπούλου για το βιβλίο "Η κόρη της Αυστραλίας - Harmony Verna" Εκδόσεις Κλειδάριθμος!\nΗ κόρη της Αυστραλίας HARMONY VERNA\nΜία πανδαισία αντικρουόμενων συναισθημάτων κυριεύει τον αναγνώστη, καθώς ξεφυλλίζει τις σελίδες από το υπέροχο αυτό μυθιστόρημα, που όσο προχωρεί προς το τέλος, μετατρέπεται σε μία πυρετώδη κραυγή απόγνωσης, ενάντια στην κοινωνική ανισότητα και αδικία, ενώ παράλληλα εξαίρει την στοργή, την αγάπη και μία τρυφερότητα, που εκφράζεται με σπαραγμό και ψυχική συντριβή! Η υπέροχη αυτή ιστορία αναβιώνει στην Αυστραλία του 20ου αι με αρκετές αναφορές στην Αμερική της εποχής αυτής, για να δώσει ένα δραματικό φινάλε στην χώρα που την γέννησε, την Αυστραλία.\nΗ Λεονόρα, μικρό κοριτσάκι, εγκαταλείπεται μόνη και απροστάτευτη στην πύρινη έρημο της Αυστραλίας. Η τρυφερότητα και η ζεστή αγκαλιά ενός γέρου μεταλλωρύχου, του συμπαθέστατου Γκαν, θα της χαρίσουν την ζωή και την ευκαιρία να μεγαλώσει σ΄ένα ορφανοτροφείο! Εκεί θα γνωρίσει τον Τζέιμς. Η σχέση τους καρμική! Θα γίνει ο προστάτης της και ο φύλακας άγγελός της! Μέχρι που η κοινή έως τώρα ζωή τους χωρίζεται.\nΗ Λεονόρα υιοθετείται στην Αμερική από ένα πλούσιο ζευγάρι και ο Τζέιμς αποφασίζει να ζήσει με τους συγγενείς της μητέρας του! Ο αναπάντεχος χωρισμός τους, ριζώνει βαθιά την θλίψη στην ψυχή των δύο παιδιών! Η Λεονόρα μεγαλώνει στα πλούτη και παίρνει εξαιρετική μόρφωση! Στερείται όμως την ζεστή αγκαλιά και το αληθινό ενδιαφέρον. Απογυμνωμένη πλέον από συναισθήματα, θεωρεί ότι βρίσκει τον έρωτα στο πρόσωπο του σκληρού και βίαιου Άλεξ. Ανεξέλεγκτες συμπτώσεις υφαίνουν το πεπρωμένο των δύο παιδιών, μ΄έναν τρόπο απροδόκητο και ανέλπιστο! Πλέον, η παιδική αθωώτητα έχει ωριμάσει, μέσα από μικρές δόσεις χαράς αλλά και θλίψης, δίνοντας την θέση της σε μια ολοκληρωμένη προσωπικότητα, που προσδοκεί και απαιτεί να εκφράσει τις απόκρυφες -όλο αυτό το διάστημα του χωρισμού τους- ανάγκες.\nΗ Λεονόρα παντρεμένη επιστρέφει στην γη που την γέννησε. Ο Τζέιμς, θα βρεθεί να δουλεύει ως επιστάτης στο σπίτι της Λεονόρας. Αλλά σ΄έναν κόσμο ματαιοδοξίας, σκληρής ζωής και κοινωνικής ανισότητας, όπου η σκιά του πολέμου απλώνεται σαν σάβανο επάνω από τα κεφάλια τους, το αγνό συναίσθημα του έρωτα, αναβιώνει και λαχταρά να εκφραστεί.... Η αλήθεια είναι ότι μια πρώτη ματιά στο οπισθόφυλλο, παραπλανεί τον αναγνώστη! Δεν είναι απλά μία αισθηματική, ερωτική ιστορία!\nΗ κόρη της Αυστραλίας είναι ένα σαγηνευτικό, επιβλητικό μυθιστόρημα, που αγγίζει από την μια, την τραχιά ζωή και την ανάγκη για επιβίωση σ΄εναν κόσμο όπου επικρατει η ανισότητα καταμερισμού της περουσιακής γης και από την άλλη θίγει ένα ευαίσθητο θέμα, την μοναχικότητα του εγκλεισμού της αθώας παιδικής ψυχής! Εξυμνεί τον αγνό έρωτα! Είναι μια γοητευτική ιστορία τόλμης και θάρρους, που αποτυπώνεται χωρίς όρια στο πρόσωπο των δύο νέων, της Λεονόρας και του Τζέιμς!\nΟι χαρακτήρες που εμφανίζονται, ολοκληρωμένοι και δομημένοι σωστά! Εκείνη μία ευαίσθητη, τρυφερή αλλά δυναμική παρουσία, αγωνίζεται με μένος, μένοντας πιστή στο αγνό παιδικό όνειρο. Εκείνος, αγωνιστής της ζωής, αγαπητός όσο και αποφασιστικός, διεκδικεί υπομονετικά το άλλο του μισό. Ανάμεσά τους ένας άνδρας βίαιος, όσο και σαγηνευτικός, υπολογιστής και σφετεριστής, εκπρόσωπος του εύκολου κέρδους και της καλοπέρασης. Τραγική φιγούρα, ο άνθρωπος που έπαιξε ζωτικό ρόλο, για την διατήρηση της ζωής της Λεονόρας, ο συμπαθέστατος Γκάν! Ο ρόλος του “ως άγγελος Κυρίου εξ΄ουρανού” δεν έγινε ποτέ γνωστός καθόλη την εξέλιξη της ιστορίας! Ένας αφανής ήρωας, ένας γίγαντας με την ψυχή αθώου παιδιού, που όσο σκληρά και πικρά του φέρθηκε η ζωή, άλλο τόσο θλίψη και αδικία προκαλεί ο θάνατός του!\nΗ κόρη της Αυστραλίας είναι ενα βιβλίο που σφίγγει από συγκλονιστικές γλαφυρές περιγραφές της τραχιάς γής, της χώρας της ερήμου. Η γραφή της συγγραφέας μεστή και δυναμική, δοσμένη με μια λυρικότητα, συγκινεί και μελαγχολεί ταυτόχρονα! Ο αναγνώστης κατακλύζεται απο ένα κύμα ενθουσιασμού και εκστασιασμένος παρακολουθεί την δραματική ιστορία, ξεφυλλίζοντας με πάθος και ρουφώντας τις σελίδες.\nΗ συγγραφέας δεν τον προιδεάζει για το τέλος. Με απίστευτα γυρίσματα και ανατροπές, μένει εμβρόντητος μπροστά στο λυτρωτικό τέλος! Για άλλη μια φορά ο Κλειδάριθμος εντυπωσιάζει με τις απίστευτες εκδόσεις του και προσωπικά κατατάσσω την κόρη της Αυστραλίας στα τοπ των εκδόσεών του!\nΑισθάνθηκα μία πλήρωση συναισθημάτων διαβάζοντας αυτό το βιβλίο! Μαγεύτηκα από την λυρικότητα της πένας της Harmony Verna και φυσικά το προτείνω σε όλους εσάς, που διψάτε για γνήσια λογοτεχνία!\nΑναρτήθηκε από Giouli Tsakalou στις 10:52:00 π.μ.


Άλεκ Μπάλντουιν: Επιστολή για τις εργασιακές συνθήκες στα γυρίσματα της ταινίας Rust\n🕔09/12/2021 - 23:27:06\nΟ Άλεκ Μπάλντουιν δημοσίευσε επιστολή του συνεργείου της ταινίας Rust όπου τονίζεται ότι οι εργασιακές συνθήκες στα γυρίσματα ήταν καλές.\nΜέλη του συνεργείου της ταινίας Rust φαίνεται να στηρίζουν την παραγωγή και να αντικρούουν τις φήμες περί επικίνδυνων συνθηκών στα γυρίσματα. Αυτό αποτυπώνεται σε μια επιστολή που υπογράφουν μέλη του συνεργείου και την οποία δημοσιοποίησε σήμερα ο Άλεκ Μπάλντουιν, στον λογαριασμό του στο Instagram.\nΕιδικότερα, σε μια ανοικτή επιστολή, το καστ και τα μέλη του συνεργείου αποκρούουν την εικόνα που έχουν περιγράψει άλλα μέλη του συνεργείου του Rust ως μιας παραγωγής, όπου δεν τηρούνταν τα μέτρα ασφαλείας και αντιθέτως περιέγραψαν ένα σετ όπου το ηθικό ήταν στα ύψη και οι εργασιακές συνθήκες καλές.\nΟι υπογράφοντες την επιστολή παραδέχονται πως «λίγα μέλη του συνεργείου» είχαν παραιτηθεί πριν από το δυστύχημα, όμως τονίζουν ότι η πλειοψηφία είχε παραμείνει. «Οι λίγοι δυσαρεστημένοι δεν αντιπροσωπεύουν τις απόψεις όλων μας», σημειώνεται στην επιστολή, σύμφωνα με το ΑΠΕ-ΜΠΕ.


Όπως εξηγεί σε ανακοίνωσή της, καθώς οι γιατροί συνδέουν τους πιο βαριά από τους ασθενείς με τις συσκευές μηχανικής υποστήριξης της αναπνοής, αναγκάζονται να βάζουν κάποιους από αυτούς σε πρηνή θέση (μπρούμυτα). Αυτό γίνεται για να διεγερθεί η ποσότητα του οξυγόνου που μπαίνει στο αίμα τους και να βελτιωθεί η οξυγόνωση του οργανισμού τους. Ωστόσο με τη στάση αυτή υπάρχει κίνδυνος απώλειας της όρασης, η οποία μάλιστα είναι μη αναστρέψιμη!\n«Ο κίνδυνος αυτός είναι χαμηλός αλλά υπαρκτός», σχολιάζει ο χειρουργός-οφθαλμίατρος Δρ. Αναστάσιος-Ι. Κανελλόπουλος, MD, ιδρυτής και επιστημονικός διευθυντής του Ινστιτούτου Οφθαλμολογίας LaserVision, καθηγητής Οφθαλμολογίας Πανεπιστημίου Νέας Υόρκης, NYU Medical School. «Αν και προς το παρόν δεν έχουν υπάρξει σχετικές δημοσιεύσεις για ασθενείς με COVID-19, γνωρίζουμε πως είναι κάτι που υφίσταται σε ασθενείς οι οποίοι κατ' ανάγκην νοσηλεύονται σε πρηνή θέση για πολλές ώρες. Αυτό συμβαίνει, π.χ., σε ασθενείς που υποβάλλονται σε πολύωρες εγχειρήσεις στη σπονδυλική στήλη για να αντιμετωπιστούν οι παραμορφώσεις της. Μερικές από αυτές τις επεμβάσεις εκτελούνται από την πλάτη, με τον ασθενή σε πρηνή θέση. Όσο περισσότερη ώρα παραμείνει ο ασθενής σε τέτοια θέση στη διάρκεια της εγχείρησης, τόσο περισσότερο κινδυνεύει να πληγεί η όρασή του».\nΣύμφωνα με τα διαθέσιμα στοιχεία, 2 σε κάθε 1.000 ασθενείς που χειρουργούνται στη σπονδυλική στήλη παρουσιάζουν όταν ξυπνούν μόνιμη διαταραχή της όρασής τους, που κυμαίνεται από θόλωμα ή/και μείωση της οπτικής οξύτητας στο ένα μάτι έως απώλεια όρασης στο ένα ή και στα δύο μάτια.\nΗ περιεγχειρητική απώλεια όρασης (POVL) μπορεί να οφείλεται και σε άλλες αιτίες, όπως σε ισχαιμία στον αμφιβληστροειδή ή στον εγκεφαλικό φλοιό, όπου βρίσκεται το κέντρο της όρασης, είχαν γράψει οι επιστήμονες στο WJO. Στην πρώτη περίπτωση το πρόβλημα προκαλείται από απόφραξη της βασικής αρτηρίας που τροφοδοτεί με αίμα τον αμφιβληστροειδή (η διαταραχή λέγεται οξεία αμφιβληστροειδική ισχαιμία). Στη δεύτερη περίπτωση η αιτία είναι παρεμπόδιση της παροχής αίματος στον φλοιό του εγκεφάλου (φλοιώδης τύφλωση).\nΣύμφωνα με τους ειδικούς, υπάρχουν ορισμένοι παράγοντες κινδύνου που αυξάνουν τις πιθανότητες να εκδηλωθεί η POVL. Τα περιστατικά της POVL είναι συχνότερα σε ασθενείς που πάσχουν από ορισμένα υποκείμενα νοσήματα, όπως ο επιπλεγμένος σακχαρώδης διαβήτης (π.χ. ο ασθενής έχει βλάβες σε ζωτικά όργανα εξαιτίας του διαβήτη), η υπέρταση, οι διαταραχές στην πηκτικότητα του αίματος, οι νευρολογικές παθήσεις και η παράλυση.\nΠάντως οι γιατροί μπορεί να μειώσουν τον κίνδυνο βλάβης της όρασης διατηρώντας το κεφάλι των ασθενών τους λίγο ψηλότερα ή στο ίδιο επίπεδο με την καρδιά, όσο καιρό είναι συνδεδεμένοι με τα μηχανήματα υποστήριξης της αναπνοής, προσθέτει ο Δρ. Κανελλόπουλος.\nκίνδυνος, κορωνοϊός, μάτια


Πέταξε στη Ρόδο με την AEGEAN για να ανακαλύψεις τους λόγους που κάνουν το νησί των Ιπποτών τόσο ξεχωριστό.\nH πύλη Ντ΄ Αμπουάζ στη Μεσαιωνική Πόλη της Ρόδου (πηγή: Shutterstock)\nΗ Οδός των Ιπποτών στη Μεσαιωνική Πόλη της Ρόδου (πηγή: Shutterstock)\nΕπιβεβληµένη η επίσκεψη στις Πηγές Καλλιθέας, 9 χλμ. από την πόλη, ένα μνημείο ιδιαίτερης αρχιτεκτονικής (το έχεις δει και στην ταινία «Το δόλωμα» με την Αλίκη Βουγιουκλάκη). Το καλοκαίρι αξίζει να πας στη φημισμένη Κοιλάδα των Πεταλούδων, καταφύγιο της νυχτοπεταλούδας Panaxia Quadripunctaria. Εναλλακτικά, κάνε μια εκδρομή στις Επτά Πηγές, κοντά στην Παναγία Τσαμπίκα: ένα υπέροχο τοπίο με πλατάνια και τρεχούμενα νερά.\nΗ Λίνδος και η ακρόπολη στην κορυφή του λόφου (πηγή: Shutterstock)\nΟι Ροδίτες θα σου προτείνουν να δεις το ηλιοβασίλεμα από τα κάστρα του Μονόλιθου και της Κρητηνίας, αλλά και από το λόφο του Μόντε Σμιθ πάνω από την πόλη. Ένα διαφορετικό αξιοθέατο είναι τα γοητευτικά εγκαταλελειμμένα κτήρια στην Ελεούσα, το χωριό-φάντασμα που χτίστηκε το 1935 από τους Ιταλούς στα πρότυπα των δασικών χωριών των Ιταλικών Άλπεων.\nΗ Λαχανιά με τα καλοδιατηρημένα σπίτια είναι ένα από τα ομορφότερα χωριά του νησιού. Η πολύχρωμη Κοσκινού, πάρα την κοντινή της απόσταση από την πόλη της Ρόδου, διατηρεί τον παραδοσιακό χαρακτήρα της. Αν σου αρέσει το καλό φαγητό, επιβάλλεται να πας στον Έμπωνα που φημίζεται για το καλό κρασί και τα εκλεκτά κρέατα που σερβίρουν οι ταβέρνες του χωριού.\nΌποιο κι αν είναι το προφίλ των διακοπών σου, στη Ρόδο υπάρχει η κατάλληλη παραλία για σένα. Η πλαζ Έλλη μέσα στην πόλη, η παραλία Άντονι Κουίν (γνωστή από την ταινία «Τα Κανόνια του Ναβαρόνε»), η Τσαμπίκα με τη χρυσαφένια άμμο, η Αφάντου, η Καλλιθέα, ο Άγιος Παύλος, το Γεννάδι και το Πρασονήσι (το καταφύγιο των surfers) πρέπει να μπουν στη λίστα σου.\nΗ παραλία Άντονι Κουίν (πηγή: Shutterstock)\nΚλείσε εισιτήριο εδώ για τις πτήσεις της AEGEAN!\nΟι Πηγές Καλλιθέας (πηγή: Shutterstock)\nΗ Ακρόπολη της Λίνδου (πηγή: Shutterstock)\nΗ Παραλία Τσαμπίκα (πηγή: Shutterstock)\nΤο Πρασονήσι (πηγή: Shutterstock)\nΤο Μανδράκι (πηγή: Shutterstock)\nΤο Παλάτι του Μεγάλου Μαγίστρου (πηγή: Shutterstock)\nΗ Οδός των Ιπποτών (πηγή: Shutterstock)\nΗ Πλατεία Ιπποκράτους (πηγή: Shutterstock)


Τα παραδοσιακά ελληνικά λουκάνικα φτιάχνονται από χοιρινό κρέας και αρωματίζονται με φλούδα πορτοκαλιού, μάραθο και πολλά άλλα αποξηραμένα βότανα. Μερικές φορές καπνίζονται πάνω από αρωματικά ξύλα. Μερικά ελληνικά λουκάνικα αρωματίζονται με λαχανικά, κυρίως πράσο. Στην επαρχεία Αρχαίας Ολυμπίας συναντάμε χοιρινά λουκάνικα καρυκευμένα που περιέχουν κρασί, ενθυκεύουνται σε φυσικό χοιρινό έντερο… δείτε εδώ\nΟ Ήλιος σχηματίζει δύο όψεις μέσα στον μήνα, μια με τον Ποσειδώνα και μια με τον Δία. Το τετράγωνο Ήλιου-Ποσειδώνα λαμβάνει χώρα στις 12 Δεκεμβρίου και θα είναι μια δύσκολη όψη, καθώς συνοδεύεται από εξαπατήσεις, δόλο, παραπλάνηση και λανθασμένες εκτιμήσεις που θα φέρουν διάψευση προσδοκιών. Όπου εμπλέκεται σε δυσαρμονικές όψεις… δείτε εδώ


Tech-Salad: Ιουλίου 2014\nΤο Μόναχο εξοικονομεί εκατομμύρια με τα Linux\nΗ απόφαση του Μονάχου να αλλάξει σε λογισμικό ανοικτού κώδικα τους εξοικονόμησε 10 εκατομμύρια ευρώ!\nΑυτό όμως δεν έγινε σε μια μέρα. Η πόλη άρχισε αρχικά να αναζητά ένα αντίδοτο ανοικτού κώδικα στην εξάρτηση τους από την Microsoft το 2003. Με 1,5 εκατομμύρια πολίτες, χιλιάδες υπαλλήλους, και δεκάδες χιλιάδες κυβερνητικές θέσεις εργασίας, η αρχική λίστα αγορών ήταν πολύ αυστηρή. Έλαβαν υπόψη τα πάντα, απέφυγαν περιορισμούς στις πωλήσεις, είδαν τί είδους υποστήριξη στο υλικό προσφερόταν και πόση πρόσβαση σε δωρεάν εφαρμογές θα είχαν.\nΤο πρώτο στάδιο αλλαγής το 2006 περιλάμβανε την εγκατάσταση του Debian σε ένα μικρό ποσοστό υπολογιστών, με τους εναπομείναντες υπολογιστές με Windows να χρησιμοποιούν τα OpenOffice.org, Firefox και Thunderbird.\nΤο Debian αντικαταστάθηκε με μια προσαρμοσμένη διανομή Ubuntu επ' ονόματι ‘LiMux‘ το 2008 αφού η ομάδα χειρίστηκε το έργο ‘realised Ubuntu was the platform that could satisfy our requirements best.’\nΤο LiMux version 4 είναι η παρούσα έκδοση και βασίζεται στα Kubuntu 10.04 LTS, δηλαδή χρησιμοποιεί το προεπιλεγμένο περιβάλλον KDE 3.5. Η αναμενόμενη έκδοση LiMux 5 θα βασίζεται στα Kubuntu 12.04 LTS και θα χρησιμοποιεί το KDE 4.\nΟλόκληρη η διαδικασία μεταφοράς δεδομένων ολοκληρώθηκε το 2013.\nΤελικά πόσα εξοικονόμησε η πόλη του Μονάχου αφού ξεφορτώθηκε τα Windows για Ελεύθερο λογισμικό ανοικτού κώδικα (FOSS software) ;\nΣύμφωνα με αναφορές που δόθηκαν στον τύπο, το έργο εξοικονόμησε τουλάχιστον €10 εκατομμύρια καθ' όλη τη διάρκεια της μεταφοράς.\nΑυτός ο αριθμός συμπεριλαμβάνει το κόστος πρόσληψης ιδιωτικών εταιριών για βοήθεια, διαχείριση και εφαρμογή, καθώς επίσης και το εσωτερικό κόστος επένδυσης στην εκπαίδευση, διαχείριση και υποστήριξη.\nΠαρόλο που υπήρχε κόστος, η εξοικονόμηση είναι πολύ εμφανής. Δείτε την σύγκριση εξοικονόμησης μεταξύ των 2 πραγματικοτήτων:\nΑλλαγή χρήσης σε ανοικτό κώδικα: €23 εκατομμύρια\nΑναβάθμιση σε Windows 7 και Microsoft Office: €34 εκατομμύρια (κατά προσέγγιση)\nΑυτοί οι υπολογισμοί δεν λαμβάνουν υπόψη τα μακροπρόθεσμα έξοδα που θα είχαν αν συνέχιζαν να υπόκεινται σε συγκεκριμένο κατασκευαστή ή υποστηρικτική ομάδα. Η ευελιξία, αξιοπιστία και σταθερότητα του λογισμικού ανοικτού κώδικα εγγυώνται μακροπρόθεσμες εξοικονομήσεις.\nΟ Peter Hofmann, project manager του Μονάχου, ανέφερε στην Canonical:\n“Ο συνδυασμός των χαμηλών κοστών και της ελευθερίας του λογισμικού ανοικτού κώδικα με την συνεχή υποστήριξη υλικού και εφαρμογών που χρειαζόμαστε, έπαιξε καθοριστικό παράγοντα στην επιτυχία αυτού του έργου. Το πιο σημαντικό ήταν η υποστήριξη των πολιτικών μας κατά τη διάρκεια όλου του έργου.”\nΤο Μόναχο ήταν στο προσκήνιο στην προώθηση υιοθέτησης λύσεων ανοικτού κώδικα. Πέρσι ξεκίνησε να διανέμει δωρεάν CD των Ubuntu 12.04 LTS στους πολίτες εν όψη της τότε παύσης υποστήριξης των Windows XP.